Medlemsservice Carin Agersnap Arr-koordinatorLotte Junggren - PDF\nMedlemsservice Carin Agersnap Arr-koordinatorLotte Junggren\nDownload "Medlemsservice Carin Agersnap idekassen@chokoladeselskabet.dk. Arr-koordinatorLotte Junggren lotte@chokoladeselskabet.dk"\n1 FRA FORMANDEN Temaet i dette nummer er Chokolade og Sundhed. Hvad er sundhed? Jeg tror, at det kan være noget med at leve et liv i balance, uden for meget eller for lidt af noget - dog skal der naturligvis være adgang til gode chokolader konstant. Forår og fastelavn er på vej. Her kan man vælge at glæde poderne og fylde tønder og ris med dejligt godt slik, selvfølgelig god chokolade, men n&oslaser h;dder og friske og tørrede frugter er nok også bedre end meget af det hverdagsslik, som der omsættes så meget af. Vi skal unde dem noget godt, de små pus, de fortjener det. Og mon ikke der, også for børn, er noget om, at du bliver, hvad du spiser? Hvis der er, så må det betyde, at vi både får sundere, smukkere og gladere børn, hvis vi fodrer dem med gode chokolader af bedste kvalitet - naturligvis i passende doser, men sådan er det jo for os alle. Jeg glæder mig til at se mange af vore medlemmer til en fantastisk spændende Chokoladefestival med masser af oplevelser og smagsprøver søndag d. 4. marts, gerne sammen med familie og venner. Husk, at du som medlem kommer gratis ind. Indtil da kan du læse en masse om chokolade og sundhed i dette nummer af vores nyhedsbrev. Rigtig god fornøjelse! Formanden, Mariann Melhedegaard FRA REDAKTØREN Tænk hvis der fandtes en spise, som både var lækker at konsumere og samtidig kunne give dig et utal af gode egenskaber med i købet? Og tænk hvis denne spise viste sig at være chokolade? Det er måske nok for meget at tro, at vores alle sammens centrum: Chokolade, nogensinde kan erklæres for 100 % sund, og at nogen samtidig vil give os frikort til at spise så meget af den, vi kan overkomme, uden omkostninger på sundhedskontoen. TEMA: CHOKOLADE OG SUNDHED INDHOLD I DETTE NUMMER ARTIKLER Er chokolade sundt? Af Mette Eklund Andersen. Chokolade og evig ungdom Af Chris Bangert Larsen. Chokoholiker Af Mette Eklund Andersen Test af sunde chokolader Af Redaktionen Chokoladeindkøb Af Chris Bangert Larsen Chokolade på kroppen Af Mette Eklund Andersen. CHOKOLADEOPLEVELSER Chokoladefestival 2007 Af Mariann Melhedegaard Chokolade i London Af Nikoline Frostholm ARRANGEMENTER Chokoladesmagning med Morten Borup Støbning af Chokolade med Morten Borup Selvfølgelig findes der mange lækre og helt igennem sunde spiser, men jeg ved ikke med jer - jeg har nu aldrig fået helt samme følelse efter at have spist en gulerod eller en kvart kogt blomkål som at spise et stykke lækkert mørk chokolade eller en lun og lækker hjemmebagt chokoladekage. Men måske er chokolade ikke helt så slem, som vi går og frygter? For at forsøge at give et lidt bedre indblik i, om chokolade måske kan få et lidt bedre ry, har redaktionen denne gang sat sig for at kigge lidt nærmere på chokolade og eventuelle gode egenskaber ved vores allesammens yndlingsspise. God fornøjelse. Redaktøren CHOKOLADESELSKABETS BESTYRELSE Formand Mariann Melhedegaard Fuglevej Lille Skensved Tlf Medlemsservice Carin Agersnap Arr-koordinatorLotte Junggren Kasserer Nikoline Frostholm Redaktør Mette Eklund Andersen Webmaster Klaus Stenbæk Arr-koordinator Thomas Schødt\n2 ARTIKLER CHOKOLADE OG SUNDHED Af Mette Eklund Andersen Chokolade har ikke altid blot været en syndig men yderst delikat last. I Europa i midten af det andet årtusinde, blev chokolade rent faktisk betragtet som en velsmagende medicin. Det samme var også tilfældet, da kaffe senere turnerede rundt i Europa. Særligt i 1500-tallet anså førende medicinske kræfter sygdomme og tilsvarende kurerende egenskaber som værende henholdsvis varme og kolde. Chokolade ansås som kold af natur og blev tilegnet egenskaber som blandt andet at være godt mod forgiftninger, at lette smerter og kolik samt at kunne kurere feber (pga. sin angiveligt kolde natur - hvilket måske skyldes, at Aztekerne betragtede det som koldt). I dag kan vi grine af chokolade som en medicin, men måske er der alligevel noget om snakken? Chokolade har i de senere år været centrum for en lang række undersøgelser på de helsebringende plan, og det har faktisk vist sig, at kakao indeholder en lang række stoffer, der kan have en positiv virkning på chokoladespisernes kroppe. ANTIOXIDANTER: Chokolade indeholder som det første helbredsfremmende antioxidanter ved navn polyphenoler, der findes naturligt i frugter, nødder og - chokolade. Polyphenoler har en positiv effekt i forhold til fedtværdier i blodet og frie radikaler. Frie radikaler angriber celler og kan nedbryde vigtige vitaminer, og dette hjælper polyphenoler med at neutralisere. Chokolade som kakaopulver kan i visse tilfælde endda kunne indeholde flere antioxidanter end selv rødvin, grøn the og tomater! Phenoler skulle, ifølge både amerikanske og andre undersøgelser, have en gavnlig virkning mod knogleskørhed og endda sænke risikoen for hjerte-karproblemer samt risikoen for åreforkalkning og blodpropper, have en gavnlig virkning på kredsløbet og blodtrykket, og antioxidanter som Catechin og andre skulle samtidig kunne styrke immunforsvaret og forebygge visse typer kræft. KOLESTEROL Da chokolade endvidere indeholder en hel del af den sundere mættede fedtsyre, stearinsyre, kan du spise en god del chokolade, før du skal bekymre dig over kolesteroltallet. KOBBER Mørk chokolade indeholder derudover både kobber og magnesium, der generelt skulle kunne styrke kroppens naturlige forsvar. Kobber kan hjælpe dig med at modkæmpe vinterblegheden ved at danne melamin, der giver menneskets hud farve. Magnesium derimod skulle kunne hjælpe med muskelopbygning, stofskifte og nervesystemet. Jern er et af de andre metaller, som chokolade også indeholder. THEOBROMIN Undersøgelser viser endvidere at stoffer i mørk chokolade som Theobromin kan kurere hoste betydeligt bedre end kodein og andre hostelægemidler. HUMØRBOMBE Sidst men ikke mindst: Hvis du føler dig opkvikket og afstresset af en bid chokolade, er det nok ikke kun en psykologisk virkning. Chokolade indeholder visse stoffer, der stimulerer kroppens dannelse af endorfiner og får dig til at føle dig godt tilpas. Chokolade indeholder for eksempel Phenyl Ethylamine, der kan sammenlignes med kroppens egne humørbomber dopamine og adrenalin. Der findes også koffein i chokolade, der ligeledes stimulerer sanserne, og her finder man i en mørk chokolade mellem 75 og 90 milligram per bar, i forhold til omkring 100 milligram i en kop kaffe. Udover at kunne sænke blodtrykket, styrke immunforsvaret og virke opkvikkende viser studier, at vi, der er afhængig af den lækre spise, bare generelt lever et par år mere - og det er vel alt i alt ikke så ringe. ER DET BEVIST? Det er i forskerverdenen udbredt accepteret, at phenolernes antioxidative effekt er bevist, selvom der stadig mangler længerevarende studier for præcist at kunne dokumentere at phenoler i chokoladen kan fremkalde de ovennævnte helsende egenskaber hos mennesker. Andre af chokoladens påståede gode egenskaber som for eksempel værende forebyggende mod kræft stadig er et mere omdiskuteret emne. OPSUMMERING Hvis du spiser 20 g mørk chokolade, er den daglige anbefalede dosis antioxidanter dækket ind, men husk: Jo mørkere chokolade jo flere antioxidanter (og mindre sukker). Du får altså ikke samme effekt fra mælkechokolade, der er fattig på kakao og er rig på mælk, hvilket annullerer de gode virkninger fra antioxidanterne. Derfor anbefaler mange forskere også, at du ikke nyder et glas mælk til din mørke chokolade, hvis du gerne vil bevare de gode egenskaber. Hvis du er elsker af hvid chokolade, må forskere desværre bedrøve dig med, at det slet ikke besidder nogle af disse virkninger. Det ser altså ud fra mange undersøgelser ud til, at chokoladens ry for at være lige så skadelig som en pose chips kan blive genoprettet. Naturligvis kan du stadig blive fed af et overdrevet brug af chokolade, da chokoladen desværre ikke kun har sunde egenskaber men fyldes fra producenternes side med sukker og andre usunde ting. Chokolade kan altså ikke erstatte frugt og grøntsager, der har vitaminer og fibre, men spiser du god mørk chokolade i moderate mængder som gram om dagen - ja så kan du forsvare dig overfor omverdenen med, at du blot tænker på din sundhed!\n3 ARTIKLER CHOKOLADE OG EVIG UNGDOM Af Chris Bangert Larsen Det vil vel være de fleste læsere bekendt, at Chocolatiers redaktion består af, om ikke rige, så dog ubestrideligt unge og smukke mennesker med et i særklasse behageligt temperament! Vi har vel egentlig tilskrevet denne udmærkede tilstand vore medfødte sunde gener, men er på den anden side heller ikke blind for det faktum, at et regelmæssigt og rigeligt chokoladeindtag kan have haft en vis indflydelse på udviklingen. I forbindelse med dette nyhedsbrev har vi ikke alene fundet en del kemiske og medicinske forklaringer på vore fortræffeligheder, men også et udbud af produkter, der angiveligt skulle sikre, at denne lykkelige situation fortsætter nærmest i det uendelige. Det drejer sig om intet mindre end en ANTI-AGING PRALINE. Pralinen stammer naturligvis fra Tyskland. Det jo er kurbadenes hjemland, hvor man efter en streng dag med motion, massage og vandkure kan træffe patienter, der slapper af med en heftig flødeskumskage... God og spændende chokolade i et utal af varianter har de også, så det har vel ligget lige for at kombinere det sunde med det behagelige. Det er det højtestimerede Hamburger Konditorei Andersen, der står bag projektet. Konditor Adolf Andersen har i samarbejde med Dr. Michael Klentze fra Klentze Institut für Alterpräventionsmedizin i München udviklet disse interessante kugler, der udbydes under navnet FELICE. Pralinerne fås i 6 og 10 stk. pakker i tre forskellige varianter med fyld af hhv. mango, kiwi og aronia frugtpuré. Frugt og sojamælkkuglerne er overtrukket med den fineste mørke Valrhona chokolade (92,5 %) og der er ikke anvendt hverken dyrisk fedt, sukker eller konserveringsmidler. Som antydet indledningsvis, har redaktionen ikke fundet det nødvendigt selv at prøvespise disse sunde sager, hvor chokoladens naturligt sunde indhold af polyphenoler (godt mod frie radikaler) og Phenylthylamin (opmuntrende virkning) kommer til sin ret. Læserne kan dog være rolige, redaktionen vil fortsat med jævne mellemrum og i den gode sags tjeneste indtage et betydeligt antal af de bedste chokolader, vore hjemlige chokolademagere kan lave... bare for en sikkerheds skyld. Du vil naturligvis med en given ildhu påstå, at du findes, og et venligt brev fra to læsere om netop dette emne åbnede op for denne lille artikel. I lektor Carsten Christopherens artikel "Bliv høj på mørk chokolade", som er udgivet af Dansk Kemi nr , kan man læse, at helt op til 40 % af alle kvinder og blot 15 % af mænd indrømmer, at de kan have trang til chokolade. Carsten Christophersen kan naturligvis fortælle, at den søde sukker kan være vanedannende, men at det derudover er kombinationen af theobromin og koffein i chokolade, der skaber en positiv psykologisk oplevelse, som man kan føle sig afhængig af. Herudover fremhæver Christophersen stoffer som tryptophan, Phenylethylamin og anandamid, der alle er med til at fremme velværet i at spise et stykke chokolade Chokolade indeholder altså en lang række stoffer, der kan stimulere din hjerne ved at danne stoffer, du måske mangler eller har for lidt af. Så hvis du efter en stresset dag, snupper et stykke chokolade og bliver afstresset af det, er det nok ikke noget at sige til, at din krop efter den næste stressede dag, gerne vil have den lækre, mørke spise igen. Derudover kan chokolade også fremme lysten til sex, og det er bestemt også værd at tage med. Naturligvis kan andre faktorer spille ind i lysten til chokolade, hvem husker for eksempel ikke barndomsglæden ved at spise chokolade? Det er dog vigtigt at bemærke, at du er en sølle chokoholiker, hvis du kun spiser hvid eller mælkechokolade. Det er nemlig mørk chokolade, der indeholder den største mængde kakao og kan give det helt store kick. Selvom chokoladen altså kan virke som en humørbombe og kan indeholde sunde ting, har englænderne ikke desto mindre udviklet et plaster, der skulle kunne tage trangen til chokolade. Men der er nok en grund til, at der ikke findes en klub for anonyme chokoholikere - for hvem vil dog gerne holde op? Kemisk Institut Københavns Universitet CHOKOHOLIKER Af Mette Eklund Andersen Hvis du nogensinde i spøg har sagt, at du er inkarneret chokoholiker eller chokoman (hvilket du med temmelig stor sikkerhed er, siden du sidder og læser denne artikel i Chocolatier), så har du måske som undertegnede funderet lidt over, om vi, der smykker os med betegnelsen chokoholiker, reelt set findes?\n4 ARTIKLER TEST AF SUND CHOKOLADE Af Redaktionen Det ser altså ud til, at chokolade har en del sunde egenskaber, men er nogle chokolader bedre end andre, og hvad hvis du har sukkersyge eller bare gerne vil undgå for meget sukker? Den opofrende redaktion har igen sat sig for at undersøge chokoladens verden og denne gang for at undersøge, hvad man kan få af sund chokolade og, om det er værd at sætte tænderne i. Vi har undersøgt et bredt udvalg af chokolader, der skulle være gode til folk med sukkersyge (og altså indeholde ingen eller et minimum af sukker) og såkaldte diæt-chokolader. De anførte kcal er Kilocalorier pr. 100 g. samt kakaoprocenten i chokoladen. Derudover har vi anført, om chokoladen er sukkerfri og evt. hvilket sødestof, der er anvendt. Som noget nyt, har redaktionen denne gang udeladt at give point til testchokoladerne men blot skrevet vores umiddelbare mening om hvert stykke chokolade. DIABESSA DIÄT ZARTBITTER 54% FÜR DIABETIKER 517 kcal. Købt i Tyskland Almindelig chokoladeduft. Lidt brændt, bitter eller tobakket eftersmag, der hænger lidt i ganen. Ikke specielt interessant chokoladesmag. Redaktionen havde ikke rigtigt mere at sige om den. Spis hellere lidt mindre af noget rigtig god chokolade, du er glad for... BALANCE MÆLKECHOKOLADE UDEN SUKKER (sødemiddel) Belgisk 39,4% 486 kcal købt i SuperBest 100 g) Redaktionen var lidt nervøs over at smage næste stykke, da vi på bagsiden læste, at overdrevet indtagelse af maltitol kan virke afførende (hvor meget er overdrevet?). Dufter af det chokolade, der er i børnejulekalendere. Smager ikke som god flødechokolade, smager syntetisk, selvom det er mælkechokolade, mangler der chokoladesmag. Meget anonym - kort eftersmag - heldigvis. KJAERSTRUP 90% 615 kcal. Indeholder sukker. Købt hos KjaerStrup 18 kr. for 25 g. God mørk og kraftig chokoladeduft. Godt knæk. Meget tørstof, kraftig uden at være bitre som andre % chokolader. Man skal være inkarneret mørk chokoladeelsker for at spise den hyppigt, har dog nogle gode kvaliteter. Meget kontant i sin smag. Vil sikkert fungere godt i det salte køkken. (KjaerStrup anbefaler det selv til kulhydratfattige diæter). I hvert fald ikke en chokolade man skal spise for at holde den slanke linje. TOMS GULDBARRE SUKKERFRI 55% KAKAO 460 kcal. Købt i Superbest 13 kr. 45 g. Kunstig chokoladeduft - lidt brændt. Meget hårdt knæk. Smager ikke som en almindelig mørk chokolade (kommentar: Smager som en guldbarre). Måske vaniljen der giver en fremmed lidt mintagtig eftersmag. Meget stor forskel på denne i forhold til den forrige Lindt. Til guldbarrefolket vil det være et fint alternativ, hvis man skal undvære sukker. KJAERSTRUP 54% SUKKERFRI Købt hos KjaerStrup 80 g. 30 kr. Ikke så kraftig men ok chokoladeduft. Behersket knæk. Udmærket smag. Ikke skarp smag, smelter nemt. Meget behagelig smag. Det er da en dejlig chokolade. Bedre end Lindt og guldbarren (indtil videre bedømt til at være testens bedste). Den kunne sagtens finde plads på chokoladehylden - men ikke for meget af den. Ikke så lang eftersmag. Ikke en revolutionerende chokolade men ganske fin. DIÄT LINDT ZARTBITTER 50% KAKAO (FÜR DIABETIKER) 449 kcal (uden sukker - aspartam) Købt i Tyskland men kan fås herhjemme) God - ikke så kraftig chokoladeduft. Måske mere spændende en KjaerStrups 90 % chokolade. Blødere knæk. Smager sødt (måske ovenpå 90 %) - lidt skarp sødhed. Lidt uklar chokoladesmag. Mange der ikke må få sukker, vil sikkert finde den udmærket, selvom redaktionen kun bedømte den til at smage acceptabel. (forsættes på næste side)\n5 (fortsat fra forrige side) BELARTE PRALINÉ UDEN SUKKER Mælkechokolade 31% (maltitol) 522 kcal. Fyldt chokoladebar. Købt på apoteket 42 g. 10 kr. Dufter af nødder. Intet knæk. Mat overflade. Meget sød. Smager ikke så syntetisk, men mangler chokoladesmag - er mere over i nougat - og ikke noget sensationelt. Kunne måske vinde ved at blive puttet i køleskabet først. Ganske tilforladelig og ok i betragtningen af, at det er uden sukker, men meget sød og til nougat-elskere. BELARTE NOIR 55% Maltitol. 408 kcal. Ren chokolade. Købt på apoteket 42 g. 10 kr. Dufter af chokolade og godt knæk. Meget fin måske lidt kedelig chokoladesmag. Udemærket gennemsnitschokolade. En lillebitte brændt/stærk eftersmag - måske ikke den allerbedste chokoladebønne. Hvis du virkelig skal undvære sukker, er den at foretrække især frem for nougat -stykket. KJAERSTRUP 90% LAKRIDS 615 kcal. Købt hos KjaerStrup 45 kr. 70 g. Det er ikke sikkert, vi havde opdaget lakridsduften, hvis vi ikke vidste der var lakrids i. Lakridssmagen dukker op, når chokoladen får lov til at smelte på tungen. Overraskende men faktisk meget god kombination. Virker umiddelbart til, at man kan spise mere af denne end den rene 90 % (altså medmindre kombinationen frastøder een). Er ikke som at spise piratos og chokolade samtidig men diskret og god. OPSUMMERING Hvis man er rigtig lækkersulten og har lyst til et godt stykke chokolade, er det svært at blive tilfredsstillet af ovenstående udvalg, så ville redaktionen hellere foretrække et lille stykke rigtig godt chokolade. Der var meget stort forskel på de chokolade vi spiste - fra de absolut spiselige til de direkte vamle, men hvis man dog skal undvære sukker eller minimere det, så peger redaktionen på et stykke som KjaerStrups sukkerfrie 55 % chokolade som et godt alternativ - eller lakridskombinationen, hvis man kan lide smagskombinationen. Det er dog værd at bemærke, at hvis man har et øje på vægten og fokuserer på kcal pr. 100 g, så kan det ikke betale sig at vælge ovenstående chokoladeudvalg i forhold til andet chokolade, du kan finde hos din sædvanlige chokoladepusher. Desuden er mange af chokoladerne dyrere, end hvad du ellers finder på chokoladehylden. Derudover skal man holde øje med, hvilket sødemiddel, der er anvendt i chokoladen. Grunden til at KjaerStrup har skabt sine 90%-chokolader er netop for at minimere sukkerindholdet uden samtidig at tilføje det ofte anvendte sødestof Maltitol. Maltitol findes i mange diætchokolader og kan ved overdrevet brug have en afførende effekt (eller blot luft i maven) - så husk - ikke overdreven brug - det er der dog ikke risiko for ved ret mange af de chokolader, som redaktionen testede. Maltitol er en sukkeralkohol, der i forhold til sukkersyge udmærker sig ved at søde uden at påvirke blodsukkeret helt lige så meget som sukker (men det kan altså godt påvirke). Det har heller ikke samme skadelige effekt på tænderne som sukker. Dette er også grunden til, at Maltitol er et af de hyppigste brugte sukkererstatninger i chokolade, hvilket igen er grunden til, at man nemt kan få for meget. Desværre angiver ingen af chokoladerne, hvor meget overdrevet brug er, men Diabetesforeningen anbefaler, at man højst spiser ca gram kulhydrat om dagen af sukkeralkoholer som maltitol - også da de altså er i stand til at påvirke blodsukkeret.\n6 ARTIKLER CHOKOLADEINDKØB Af Chris Bangert Larsen Redaktionen foretog forud for den sunde smagning en lille rundtur til diverse supermarkeder m.m. for at se på udbuddet af sukkerfri/diabetiker/sund chokolade samt økologiske chokolader (sidstnævnte kommer vi tilbage til med en anden smagning senere). CHOKOLADE TIL KROPPEN Af Mette Eklund Andersen Det er ikke kun chokolade til indvortes brug, der kan skabe glæde. De fleste læsere er måske bekendt med diverse bodylotion er, som kan forkæle din krop med fugt og chokolade, men en anden mulighed for at pleje den ydre del af sin krop og få del i chokoladens sunde egenskaber er en chokolademassage. Udbuddet i steder som IRMA og PRIMA var pænt uden at være prangende. I den almindelige hverdag kan man således uden større problemer købe sukkerfrie chokoladeplader - for de ikke alt for fordringsfulde kendere. Selv et apoteksbesøg kan oplives med køb af acceptable chokolader. Indsigten (og tiden) rakte desværre ikke til opsporing af specialbutikker, men en lille søgning på nettet var meget givende. Ikke mindst hvis man på tysk google skrev søgeord som diabetikerschokolade eller diätschokolade eller lign., kunne man få flere hundrede tusinde hits. Flere mærker var mig aldeles ukendte, men navne som Lindt og Leysieffer, som jeg sidst besøgte i forbindelse med en krydderi- og chokoladesmagning, var værd at se nærmere på. Skulle man befinde sig på de Tyske Autobahner og føle trang til Diätschokolade kan man muligvis også finde diætudgaver af Rittersport. Denne har vi dog ikke personligt testet... Endelig er der anledning til på hjemlig grund at nævne et kvalitetschokoladenavn som KjærStrup, der sælger deres egen sunde chokolade (se testen), hvilket bør lede til disse opbyggelige afsluttende ord. Den velnærende chokoladesmør er nemlig også oplagt til at massere spændinger og stress ud af vintertrætte kroppe samtidig med, at du kan nyde duften af chokolade og din krop nyder godt af den gode fugt. Og så bliver du helt sikkert ikke fed af behandlingen! Chokolademassage kan blandt andet fås her: Clinique K, Hørsholm Visage på Frederiksberg og i Horsens, Århus og Kolding. Besøg dog hellere en lille god chokoladehåndværker og køb nogle få stykker eksklusiv konfekt, der måske bringer mere velvære og glæde for dine smagsløg end et meget større antal sukkerfri plader.\n7 CHOKOLADEOPLEVELSER CHOKOLADEFESTIVAL Af Mariann Melhedegaard Årets Chokoladefestival foregår søndag d. 4. marts i Marketenderiet, Gl. Køge Landevej 22, 2500 Valby. Det ligger mellem Toftegårds Plads og den nye station, Ny Ellebjerg Station, så det er snildt at komme dertil med offentlige transportmidler, ligesom der er masser af gratis parkering. Arbejdet med årets chokoladefestival er i fuld gang vi har rigtig travlt, og vi har det rigtig sjovt. På nuværende tidspunkt har vi solgt alle 18 stande, og vi glæder os rigtig meget til at vise jer og forhåbentlig en masse gæster, hvad den danske chokoladebranche kan præstere. Tag endelig alle vennerne og hele familien med til Valby. Husk, at I som medlemmer har GRATIS adgang. Ikke-medlemmer kan naturligvis også få adgang ved at betale entré på 75 kroner. I tilknytning til festivalen er vi glade for at kunne præsentere muligheden for at se et ægte mikrokafferisteri. Estate Coffee har været så venlige at åbne dørene til deres risteri og give adgang til at opleve, hvordan kaffebønnerne ristes og efterfølgende får deltagerne lejlighed til at opleve en cupping i risteriet. Adgang til risteriet gives på ChokoladeSelskabets stand på Festivalen efter først til mølle princippet. Der er mulighed for at købe forfriskninger i baren. Vel mødt på festivalen d. 4. marts Marketenderietwww.marketenderiet.dk/ Der vil blive mulighed for at overvære arbejdende værksteder/demokøkkener, hvor man kan få et indblik i de dygtige håndværkeres arbejde. Der vil blive mulighed for at høre foredrag om, hvor kakao kommer fra, og hvordan den bliver til chokolade, og der vil derudover blive lejlighed til at se og ikke mindst smage på og købe af de lækre sager. Alle udstillerne vil helt sikkert have nogle gode messetilbud med ligesom der vil være masser af smagsprøver. Der vil også blive præsenteret en meget spændende nyheder fra Anthon Berg på Festivalen, som I får lejlighed til at opleve, inden den kommer i handelen. Få dage før festivalen udvælges de nordiske deltagere til World Chocolate Masters Deres arbejder, med tema i den nordiske mytologi, udstilles på ChokoladeFestivalen kom og se dem I vil blive imponerede over, hvad det er muligt at fremstille af chokolade. FRIVILLIGE TIL FESTIVALEN I forbindelse med Chokoladeselskabets festival søndag d. 4. marts har vi brug for hjælp til at løfte den spændende opgave. Opgaverne er følgende: Billetsalg / døren Salg af poletter Chokoladedrik-fremstilling Chokoladedrik-omdeling Assistance til standene Assistance til demokøkkener Assistance til foredragssalen Generel oprydning undervejs Ad hoc Som frivillig hjælper har man naturligvis gratis adgang til festivalen hele dagen, man modtager poletter svarende til den tid, man hjælper og vi vil forsøge at finde en måde at vise vores taknemlighed. Hvis du synes det kunne være sjovt at hjælpe et par timer på denne chokoladedag så send en mail til eller ring på tlf\n8 CHOKOLADEOPLEVELSER CHOKOLADE I LONDON Af Nikoline Frostholm Jeg skulle et hurtigt smut til London i sommers og havde næsten ingen tid til overs, men chokolade, det skulle jeg have, så jeg havde hjemmefra forberedt en liste af chokoladebutikker, jeg tænkte godt kunne fortjene et besøg af mig. Jeg nåede naturligvis ikke dem alle - det blev til tre interessante besøg. PIERRE MARCOLINI Den første på liste, der lå i gå afstand fra mit hotel, var Pierre Marcolini på Lancer Square. Et hyggeligt lille torv med en Starbucks, en restaurant, flere tøjbutikker og så denne lille smarte chokoladebutik. Pierre Marcolini er naturligvis fransk, så denne butik er blot en franchise. Det gjorde dog ikke betjeningen mindre venlig og imødekommende. Det var nogle ganske kyndige og hjælpsomme kvinder, der ekspederede. Hvad angår chokoladen, var der rigeligt, så det var naturligvis svært at vælge ud, hvad der skulle med hjem og smages på. Jeg var naturligvis også nødt til at prøve deres signaturstykke; mørk ganache overtrukket med hvid chokolade, der igen er penslet med en klar hindbærmasse formet som et hjerte. Det er ikke alene et yderst delikat og interessant stykke chokolade men også et virkelig smukt et af slagsen. Jeg nævnte, jeg var fra Chokoladeselskabet i Danmark, og fluks skulle jeg møde direktøren for UK. Jeg må indrømme, jeg følte mig lidt som en ulv i fårklæder, men han var såmænd rigtig flink og meget interesseret i det danske chokolademarked. Han lagde dog på ingen måde skjul på, at grundlæggeren af La Maison de Chocolat, Robert Linxe var den eneste ordentlige chocolatier på højeste niveau i London ja, hvis ikke lige vi tog verden med. Direktøren brugte meget lang tid på at forklare mig utroligt mange detaljer om, hvorfor lige netop deres chokolade er den bedste. Blandt andet var der en helt fantastisk historie tilknyttet myntestykket: Robert Linxe havde længe forsøgt at finde den helt rigtige mynte til dette stykke, men havde endnu ikke haft heldet med sig. En dag sidder han på en lille café i Marokko og bestiller en kop myntethe. Det skulle blive skæbnen, for det var netop denne mynte, han så længe havde ledt efter. Han spurgte tjeneren, hvor de fik denne fantastiske mynte fra, og dertil svarede tjeneren, at den plukkede de skam selv ude på markene klokken seks om morgenen. Det var netop denne mynte, han måtte have, så han spurgte, om ikke det kunne lade sig gøre at få den plukket klokken fire om morgenen til hans chokolader og sådan blev det. Om denne historie er sand kan jeg desværre hverken be- eller afkræfte, men fantastisk er den i hvert fald, og direktøren var ingenlunde bleg for at dele den med mig. Efter denne meget lange, men bestemt også udbytterige snak fik jeg endelig lov til at smage på et meget fint stykke af ganache lavet venezuelansk chokolade overtrukket med samme. Og manden havde ret. Det var virkelig en oplevelse. Ganachen var den fineste jeg endnu har oplevet, og overtrækket var så tyndt, at man knap kunne forstå det hvilket direktøren naturligvis heller ikke lod gå ubemærket hen. Jeg købte med mig et smagningsæske, som han kaldte det. Det var en æske specielt sammensat til at guide én igennem de forskellige nuancer og niveauer, der er at finde i deres chokolader. Der var også en lille guide i pakke til at hjælpe én på vej. Det var igen en delikat guidet tur ud i chokoladens verden. Jeg købte derudover også en æske med ca. 25 stykker blandet chokolade. Der var mange former og typer. Smagspaletten blev kastet vidt omkring mellem de forskellige stykker. Der helt fra den markante overtrukne orangeskal over den flødetoffeefyldte hvide chokolade til den helt fine ganache tilsmagt violer og mange flere. Selve kvaliteten af chokoladen levede dog ikke helt op til mine forventninger, hvilket naturligvis skuffede lidt. Dog skal det siges, at butikken og chokoladen stadig er et besøg værd. LA MAISON DU CHOCOLAT Andet stop på min chokoladetur gennem Londons gader bragte mig til Piccadilly, hvor chokoladens hus ligger eller La Maison du Chocolat, som de nok selv vil foretrække at blive kaldt. (forsættes på næste side) Denne butik er væsentlig mere formel og seriøs i sit design. Den ligger på gaden for nogle af de dyreste og fineste butikker i hele London, og det smitter af den slags. Lyset er afdæmpet, varm og luften er tæt med den fineste chokoladeduft.\n9 (fortsat fra forrige side) ARTISAN DU CHOCOLAT Til sidst nåede jeg L Artisan du Chocolat på Lower Sloane Street. En ganske lille butik, men fyldt til randen med de skønneste chokolader. Igen var det svært at vælge ud, men deres signaturstykke om man vil, måtte jeg bare smage. Chokoladeperlerne i hhv. hvidt og gråt perlemor. De ligner virkelig de smukkeste perler, men indeni gemmer der sig en mørk chokoladeoplevelse. INFORMATION OM BUTIKKERNE: * Pierre Macolini 6 Lancer Square Kensington London, W8 4EH * La Maison du Chocolate Piccadilly Piccadilly London, W1J 0DS * L Artisan du Chocolat 89 Lower Sloane Street Knightsbridge London, SW3 1AA Derudover kan man købe små æsker med blandede chokolader, som man naturligvis enten køber færdigblandet eller udvælger selv. De havde to store montre fyldt med forskellige chokolader tilsmagt alverdens spændende ting; forskellige the-typer, tobak, frugter, rene chokolader etc. De er alle firkantede med et sjovt tryk på toppen, der er forskelligt for hvert stykker naturligvis. Jeg valgte at blande 12 stykker selv, men havde selvfølgelig umådeligt svært ved at udvælge præcis hvilke stykker, jeg skulle tage med mig hjem. Jeg endte med et udvalg, der både var nyskabende for mig og velkendt. Det var nogle utroligt delikate stykker, jeg havde fået mig med hjem. Jeg vil egentlig ikke komme nærmere ind på dem, da jeg ikke kan hive blot én eller to ud, men så skal de alle sammen omtales og det er der jo ingen, der gider at læse jeg synes bare man skal forsøge sig, hvis man kommer til London. TIL SIDST Som konklusion på min lille chokoladetourné i London kan jeg konstatere, at det bestemt er et besøg værd. Der er ikke meget, der slår at købe noget skønt chokolade, når man skal ind og se en musical.\n10 ARRANGEMENTSKALENDER STØBNING AF CHOKOLADER MED MORTEN BORUP Dato: D. 21. februar 2007 Tid: Pris: Kl kr. (600 kr. for ikke-medlemmer) Sted: N. Zhales Seminarium Nørrevoldgade københavn k. CHOKOLADEMIDDAG Dato: D. 24. april 2007 Sted: Café Ketchup, Tivoli For to år siden kunne Chokoladeselskabet byde velkommen til en chokolademiddag i samarbejde med Café Ketchup. Nu gentager vi succesen, og denne gang er det Café Ketchup i Tivoli, der lægger rammerne for den spændende middag, hvor vi vil opleve, hvordan chokolade kan bruges i det salte køkken. Info følger. Den 21. februar 2007 vil Morten Borup byde på et spændende kursus, der drejer sig om støbning af chokolade. Deltagere skal gå ind ved glasdøren, hvor I vil blive lukket ind af en fra chokoladeselskabet Flere informationer følger. CHOKOLADESMAGNING MED MORTEN BORUP Dato: D. 26. marts 2007 Tid: Pris: Kl kr. (200 kr. for ikke-medlemmer) Sted: Info følger I dette arrangement vil Morten Borup fra Heibergs Dessertcirkus føre os ind i en ny spændende verden og fortælle, hvordan vi smager på chokolade, hvad forskellen på chokolade er, og hvordan den laves. Vi skal naturligvis også smage på en masse forskellige chokolader. TILMELDING TIL ARRANGEMENTER Chokoladeselskabets arrangementer er for selskabets medlemmer. Ikke-medlemmer kan kun deltage, hvis de ledsager et medlem. Deltagergebyret vil i regelen være kr. dyrere for ikke-medlemmer. Tilmelding sker på telefon eller via til Betaling sker senest 8 dage før arrangement afholdes på kontonr (Sydbank). HUSK endelig at skrive navn, "ARR", dato for arrangementet samt antal deltagere i "meddelelse til modtager"! Eksempel: "N Nielsen, ARR , 1+1". I tilfælde af afbud 7 dage eller mere før et arrangement, refunderes det fulde deltagergebyr. Hvis afbuddet sker mindre end 7 dage før arrangementets afholdelse refunderes 50 % af deltagerbeløbet - og sker afbuddet samme dag sker der ingen refusion. KAGEKURSUS MED MARCUS GRIGO En sneende eftermiddag hos Unoform køkkener i København samledes ni chokoladeelskere for at blive lidt klogere på chokolade og kager sammen med dessertkokken Marcus Grigo. Det fem timer langt kagekursus startede med en lækker let bagel-anretning og kaffe, hvor Marcus præsenterede os for de otte opskrifter, han havde taget med i dagens anledning. Der blev hurtigt brug for kuglepennen til at grifle, de mange tips, råd og ændringer ned, efterhånden som de enkelte opskrifter blev gennemgået. Herefter gik vi i tre hold ud til køkkenenerne for ivrigt at gå i gang med de lækkerier, som vi skulle forberede. Der var hurtigt fuld gang i køkkenerne, der stod parate til os, og Marcus havde selvfølgelig (udover en hjælpende hånd) medbragt alle de ingredienser, vi skulle bruge - og lidt til. Man glemte hurtigt, at Unoform køkkener rent faktisk har store glasfacader, så folk kan kigge direkte ind, og efter fem timer, hvor undertegnede i hvert fald lærte en del tips - og især hvad man ikke gør, kunne vi nyde de syv lækre desserter, vi fik lavet. KOMMENDE ARRANGEMENTER TRØFFELKURSUS MED KONNERUP Vi har glæden af at kunne tilbyde et trøffelkursus med Konnerup her i foråret, hvor du vil blive ført ind i trøffel-skabningens spændende kunst. Mere info følger\nSyndige men sunde alternativer til slikmunde\nSyndige men sunde alternativer til slikmunde Denne bog er et uddrag af min bog, som udkommer december/januar måned. Hele grundidéen er, at de snaks, jeg præsenterer dig for, er skabt af fødevarer, som\nPÅske special... ... er til, fordi vi er MODSTANDERE af slikcølibat, begrænsning og afsavn. MAD\nPÅske special...... er til, fordi vi er MODSTANDERE af slikcølibat, begrænsning og afsavn. MAD skal være NYDELSE og NÆRING. Ikke dårlig SAMVITTIGHED og oppustet mave. Selvfølgelig skal påsken fejres med


Vinderen af fighter-prisen 2019:\nFra TV2-Østjyllands hjemmeside 15. juni 2015 efter at hun styrtede i det amerikanske løb Winston-Salem Cycling Classic:\nDen 22-årige cykelrytter Julie Leth er alt, man forbinder med sejhed og viljestyrke, og når man besøger den danske mester i enkeltstart i forældrenes hus i Mårslet uden for Århus fyldes man med stor respekt…\nEfter grundig undersøgelse i USA stod det klart, at Julie havde været ude for et styrt i den alvorlige kategori. Hun brækkede kæben to steder, brækkede albuen og fik en fraktur på ryghvirvlen. Skader, der holdt rytteren på hospitalet i USA i en lille uge, inden hun for få dage siden fik lov til at vende hjem til Danmark igen, hvor familien lige nu tager sig godt og grundigt af hende…\nSiden operationen i kæben har Julie haft svært ved både at tale og spise. Men som hendes forældre smilende formulerer det.\n- Det er svært at få hende til at tie stille ...


Danhostel Sandvig ligger på nordspidsen af Bornholm, tæt på Hammerknudens fantastiske natur. Sandvig er en lille og meget hyggelig turistby, med kiosker, cafeer og restauranter. Den hvide sandstrand ligger få hundrede meter fra Danhostel Sandvig. I gåafstand findes Nordens største slotsruin, Hammershus, samt stenbrudsmuseet Moseløkken. Sandvig er derfor det perfekte udgangspunkt for et dejlig lejrskoleophold på Bornholm.\nAlle vore værelser har eget bad og toilet. Størrelse og antal senge på værelserne varierer. Der findes 4, 5, 6, 7, 8, og 9 sengs rum. Lærere bliver som udgangspunkt indkvarteret på enkeltværelser, det kan dog ske at to lærere af samme køn fra samme skole kommer til at bo sammen.\nDer er gratis Wifi til lærere.\nMorgenmaden består af havregryn, cornflakes, rugbrød, nybagt franskbrød, marmelade, ost, spegepølse, kaffe, the, juice og mælk.\nMadpakken smører man selv i forlængelse af morgenmaden. Madpakken består af en storsandwichbolle, hertil er der iceberg, agurk, tomat, løg, Miracle whip samt forskelligt pålæg.\nAftensmaden er en veltilberedt buffet med varm mad og børnevenlig salat.\nVi arrangerer alt vedr. Busture, cykelleje, Moseløkken, Christiansø, sejltur ved Hammerknuden mm. Vi er behjælpelige vedr. Planlægning af jeres Bornholmtur, så i kan få det optimale ud af opholdet.\nEller I kan tage bussen ind til Bornholms Museum, der er det lokale naturhistorisk museum. Top attraktionen er de mange spændende guldgubber fundet på Sorte Muld på Nordøstbornholm. Her kan skoletjenesten også hjælpe med en lærerig tur.\nPrøv også vores lejrskole udfordring med FNs verdensmål. Her er 7 udfordringer som eleverne kan gennemføre, i løbet af et klassisk lejrskoleophold på 5 dage.


Serie: Langsomme samtaler der sætter verden sammen | Information\nLangsomme samtaler der sætter verden sammen\nInformations chefredaktør Rune Lykkeberg interviewer nogle af samtidens største tænkere og intellektuelle superstjerner – og tager sig god tid til at gøre det. Sammen med navne som Jan-Werner Müller, Shoshana Zuboff, Thomas Piketty, Cornel West og Branko Milanovic, kommer de rundt om poesi og popmusik, politik og moralsk orden.\nAlle afsnit findes også som podcast. Søg på ’Langsomme samtaler’ i din foretrukne podcast-app, eller vælg her:\nForsker: EU er regelret og forsigtigt –og taber derfor kampen om vaccinerne og økonomien\nKampen om vacciner og økonomiske satsninger handler om at tage chancer og bryde regler. Og den kamp vil EU altid tabe, fordi unionen bygger på regler, forudsigelighed og forsigtighed. Det forklarer den bulgarske forfatter og samfundsforsker Ivan Krastev i denne langsomme samtale\nAmerikansk historiker: Joe Bidens første 100 dage er lige så ambitiøse, som Roosevelts var\nJoe Biden har på de første 100 dage skabt en alliance med den nye venstrefløj i USA og udnyttet pandemien til at give USA en helt ny begyndelse. Men demokraterne skal ifølge den amerikanske historiker Gary Gerstle vinde tre valg i træk herfra, hvis Bidens begyndelse skal føre til blivende forandringer\nFransk forfatter: Europas venstrefløj skal gøre op med den amerikanske identitetspolitik\n#MeToo er en fantastisk revolution, og det er vigtigt at få undersøgt vores sprogs fordomme og fjendebilleder. Men den amerikanske identitetspolitik er også en meget stærk kulturel magt, som overlader friheden til højrefløjen, og som den europæiske venstrefløj ikke skal lade sig kolonisere af. Det forklarer den franske forfatter og aktivist Caroline Fourest\nDen britiske filosof Philip Goff har fundet en ny plads til mennesket i universet\nDen britiske filosof Philip Goff elsker naturvidenskab, er rationalist og bekender sig til videnskabens forståelse af verden. Men han mener også, at der er bevidsthed overalt i naturen. I dette interview forklarer han, hvordan de to ting hænger sammen\nEsther Duflo ville forandre verden, så hun vendte de økonomiske teorier på hovedet\nEsther Duflo blev økonom efter en rejse til Moskva og et møde med Thomas Piketty. Hun har været med til at udvikle en helt ny måde at bekæmpe fattigdom på: I stedet for at tage afsæt i abstrakte ideer om, hvordan folk påvirkes af incitamenter, studerer hun, hvordan de handler i praksis. Det har indbragt hende Nobelprisen i økonomi\nTidligere Verdensbankchef: Globaliseringen har undermineret den sociale kontrakt, nu må vi lave en ny\nDen egyptiskfødte leder af London School of Economics, Minouche Shafik, har været med til at forme og præge globaliseringen. Nu har hun skrevet en bog, som er hendes bud på, hvordan man kan reparere alt det, der er gået i stykker, og skabe solidaritet i det 21. århundrede\nNoget ved den amerikanske populærkultur kunne og ville Sartre og Beauvoir ikke modstå\nKulturelt og kunstnerisk var USA en ubetydelig provins i verden i 1945. 20 år senere var amerikanernes populærkultur blevet vores alle sammens kultur, og USA var blevet til en historisk stærk kulturel supermagt. Den amerikanske forsker Louis Menand fortæller, hvordan det gik til\nHvis man bare kalder det ’hvid vrede’, forstår man ikke, hvad der ligger nedenunder\nKampen for frihed i USA handler for den amerikanske digter Claudia Rankine ikke om voldsomme udvekslinger af ideer og begreber i offentligheden. Den handler om at udholde misforståelser og mistænksomhed i de daglige møder med fremmede. Hun forklarer i dette interview, hvordan man kan genopbygge den amerikanske samtale nedefra\nTim Jackson: Kapitalismen er modstanderen. Og kapitalismen ... det er os selv\nPå bestilling af den britiske regering leverede klimaøkonomen Tim Jackson for 12 år siden en rapport, som anviste hele den konkrete vej til et bæredygtigt samfund. Den blev afvist af politikerne. Nu har han skrevet en anderledes bog, som skaber forudsætninger i vores hoveder og kroppe for, at vi kan skabe den overgang i dag, der mislykkedes dengang\nJørgen Steen Nielsen om sit liv med miljøkampen: »Vi kan vinde den her kamp, hvis vi hjælper hinanden og holder ud«\nInformations Jørgen Steen Nielsen har skrevet en ny bog, hvor han reflekterer over et halvt århundredes engagement i miljøbevægelsen og klimakampen. Om sejrene og nederlagene. Om sammenholdet og om meningen med det hele. Og om hvordan man finder de sundeste og smukkeste sider af mennesket\nEmanuele Coccia: Filosofien begik den værste fejl i Vestens historie\nPlanterne bygger den verden, som mennesker lever i. De er fundamentet for vores liv – men vi ved det ikke, fordi den moderne filosofi og det moderne universitet udstødte planterne og naturvidenskaben fra vores tænkning, forklarer den italienske filosof, Emanuele Coccia\nThomas Piketty: De grønne og sociale bevægelser vinder kun, hvis de også udfordrer kapitalismen\nVi kan ifølge den franske økonom Thomas Piketty ikke løse tidens vigtigste problemer, hvis vi ikke indstiller os på at forene kampen for ligestilling, mod klimaforandringer, racisme og global ulighed i én og samme kamp for at transformere det økonomiske system. Det fortæller han i denne samtale om sin nyeste og mest aktivistiske bog\nDonna Haraway: Vi skal ikke lave flere børn, vi skal danne nye slægtskaber\nVi skal ifølge den legendariske amerikansk videnskabsteoretiker, feminist og kulturkritiker Donna Haraway »løbe hurtigt og bide hårdt«, men vi skal også lære at »blive i besværet«. Og så skal vi udvikle nogle helt nye måder at indrette vores sociale liv på, som hjælper os med at leve og dø på en planet, som allerede er beskadiget\nHvis man vil bekæmpe racisme i samfundet, må man starte med at kritisere sig selv, forklarer den indflydelsesrige amerikanske forsker og aktivist, Ibram X. Kendi, der også fortæller, hvorfor det ikke giver mening at kalde andre mennesker for racister


Købmænd og håndværkere | Gyldendal - Den Store Danske\nLink til "Købmænd og håndværkere"\nByens grundlæggels... En kongelig by Byens grund... En kongelig... Danmarkshistorien\nHedebys eksistensberettigelse og livsnerve var handelen. Byen var også et vigtigt håndværkscentrum, men kun fordi håndværkerne kunne regne med at sælge deres arbejder til de folk der kom til markedet for at købe eller sælge det store udvalg af importerede varer. I Hedeby kunne handelsmænd fra Nordsøen, Østersøen og Saksen mødes; byen havde den ideelle beliggenhed som brændpunkt for nordeuropæisk handel til lands såvel som til vands.\nDet er blevet foreslået at Hedeby skulle have udgjort det østlige udgangspunkt for en kort rute tværs over Jylland til Rheide eller Treene Å ad hvilke Vesterhavet kunne nås. Men det er tvivlsomt om denne rute havde nogen betydning i vikingetiden. Der er ingen vidnesbyrd om en vej eller en vejbro over de store mosestrækninger der ville have været nødvendig for tungere trafik, ej heller er der ved vestenden af den formodede rute fundet spor af nogen „endestation” der i så fald måtte have ligget ved Hollingsted.\nDen gode bevaringstilstand for træ i Hedeby har gjort det muligt at rekonstruere flere bygninger, bl.a. dette hus, som er rejst ved Forhistorisk Museum på Moesgård. Det var 12 m langt og havde vægge af lerklinet fletværk. Dendrokronologisk er huset dateret til 870.\nDe arkæologiske fund fra Hollingsted tyder på at den var vesterhavshavn for Slesvig i 1100- og 1200-tallet, men der er overhovedet ingen tegn på at den fungerede som vestlig havn for Hedebys trafik. Det ville da også have været vanskeligt at organisere en landrute tværs over Jyllands rod fra øst til vest. Skibe der gik i rute over Vesterhavet måtte enten ligge i havn mens deres ladninger blev fragtet til salg i Hedeby og spilde tid med at vente på returgods, eller også måtte købmændene have aftalt at sejle varer for hinanden. Ingen af delene forekommer rimeligt. Det er mere sandsynligt at man har lagt vejen gennem Limfjorden når varer skulle transporteres mellem Hedeby og Rhinlandet, især når det gjaldt tungt gods som møllesten og tønder med vin.\nHvilken sejlrute man end benyttede så viser det arkæologiske materiale klart at betydelige mængder af rhinske produkter virkelig kom til Hedeby; det fremgår også af de skriftlige kilder. Rimbert fortæller at en overflod af varer blev bragt til Hedeby og til handelsknudepunktet Birka i Mälaren. Ottars og Wulfstans rejser, som vil blive omtalt udførligere i næste kapitel, nævner Hedebys tilknytning både til Norge og til Østersøens sydkyst, og Ottars beretning viser at varerne ikke alene kom fra det sydlige Norge, men også fra det høje nord.\nI den sumpede jord i Hedeby er store mængder bygningstømmer bevaret. Meget af det kan dateres nøjagtigt ved hjælp af træets årringe, og man kan derfor følge udviklingen i byggeriet i visse dele af byen. Tidspunktet for adskillige huses opførelse kan faktisk bestemmes på år. Kun få huse har stået længere end 20 år.\nMange af de kostbare varer der førtes til Hedeby, som f.eks. pelsværk, er gået helt til grunde og kan derfor ikke spores arkæologisk. Men de rige fund på stedet af mere holdbare genstande er også tilstrækkelige til at vise at Hedeby havde forbindelser vidt omkring. Gryder og kar af klæbersten blev importeret fra Norge og Bohuslen, og også hvæssesten kom fra Norge, inklusive de runde hvoraf hjulformede slibesten fremstilledes. Jern indførtes vistnok fra Sverige, mens møllesten kom fra Eifelområdet. De blev importeret som halvfabrikata uden midterhul, fordi man ellers risikerede at færdige sten brækkede under transporten. Vintønder af ædelgran som stammede fra Schwarzwald blev genbrugt til indvendig beklædning af brøndene i Hedeby, og lertøj kom fra både øst og vest. En del af disse importvarer synes at være fordelt videre op i Jylland. I alle udgravninger af jyske landsbyer fra vikingetiden er der fundet importerede ting, især klæbersten og møllesten. Naturligvis kan man ikke vide om de var kommet gennem Hedeby, men i mange tilfælde er man tilbøjelig til at tro det.\nCylindrisk slibesten fra Hedeby.\nImportmængden til Hedeby varierede kun lidt i de 300 år byen havde sin blomstringstid, måske bortset fra de sidste tiår. Hverken tyskernes erobring eller de politiske problemer i slutningen af 800-tallet synes at have afbrudt den strøm af varer der gik igennem byen. Der blev antagelig holdt markeder på bestemte tider af året. Noget direkte vidnesbyrd herom foreligger ganske vist ikke, men Adam af Bremens beskrivelse af de regelmæssigt tilbagevendende markeder i Mälaren har sandsynligvis også haft gyldighed for Hedeby.\n"I denne havn, den sikreste i Sveriges skærgårdsområde, plejer alle danernes og nordmændenes skibe såvel som slavernes og prøjsernes og andre skytiske folks skibe at mødes på bestemte tider af hensyn til de forskellige former for handel."\nDet var ikke kun købmænd der slog deres boder op på den slags markeder, men også omrejsende håndværkere. En del af Hedebys håndværkere var muligvis fastboende, men fra tid til anden forøgedes deres antal med folk som også arbejdede andre steder. I det hele taget må befolkningstallet i Hedeby være steget voldsomt ved markedstid på grund af tilrejsende håndværkere, købmænd og kunder. Området rundt om selve byen må da have været fyldt med telte og interimistiske skure. De store ubebyggede arealer der ligger inden for den halvrunde vold giver os en idé om størrelsen af det område som således periodevis blev befolket. Her opførtes kun ganske få permanente bygninger, men man har fundet spor af håndværkernes virksomhed dér såvel som i selve byen.\nDet har krævet en stor indsats at huse alle de mennesker som flokkedes i Hedeby på markedsdage, og at skaffe dem mad. Mange af de kreaturer som blev drevet ned ad Hærvejen til Hedeby må have endt deres dage her, og en del af det madaffald der er fundet i byen stammer velsagtens fra disse gæsters måltider.\n© Bibliotheek der Rijksuniversiteet, Utrecht\nTegning fra Reims ca. 840. Den illustrerer hvordan cylindriske slibesten som den fra Hedeby blev brugt.\nDe talrige gravpladser som hører til Hedeby omfatter flere gravtyper som hver især afspejler folk med forskellig kulturel baggrund; heriblandt slaver og frisere såvel som daner og saksere. Man anslår at disse begravelsespladser rummer ca. 12.000 grave, hvilket forudsætter et konstant indbyggertal på godt 1000 i de 300 år byen blomstrede. En del veludstyrede grave vidner om relativt højtstående menneskers tilstedeværelse, men man har endnu ikke fundet spor efter en rummeligere bolig som ville være passende for en rigmand eller en kongelig embedsmand. Måske boede de slet ikke på den stinkende markedsplads, men ovre på nordsiden af Slien.\nPeter Sawyer: Købmænd og håndværkere i Gyldendals og Politikens Danmarkshistorie, Olaf Olsen (red.), 2002-2005. Hentet 19. november 2019 fra http://denstoredanske.dk/index.php?sideId=306939\nForrige afsnitByens grundlæggelseNæste afsnitEn kongelig by\nNæste afsnitEn kongelig by\nForrige afsnitByens grundlæggelse\nI den sumpede jord i Hedeby er store mængder bygningstømmer bevar... © Archäologisches Landesmuseum, Schloss Gottorf, Schleswig\nDen gode bevaringstilstand for træ i Hedeby har gjort det muligt ... © Else Roesdahl\nTegning fra Reims ca. 840. Den illustrerer hvordan cylindriske sl... © Bibliotheek der Rijksuniversiteet, Utrecht\nCylindrisk slibesten fra Hedeby. © Archäologisches Landesmuseum, Schloss Gottorf, Schleswig


Arts Letters & Numbers: en ny disciplinær geografi | Arkitektforeningen\nArts Letters & Numbers er et forsøg på at skabe en ny type arkitekturskole. Det handler om at kaste arkitekturens rolle i samfundet op til åben og fordomsfri debat, om at sætte den arkitektfaglige metodik i spil med andre kunstarters, og det handler om at finde tilbage til fundamentet.\nArts Letters & Numbers holder til i Averill Park, 3 timer nord for New York City, i en tidligere bomuldsfabrik. Dette har været rammen om de sidste tre somres Summer Workshop, der har haft en del danske deltagere. Arkitekt MAA og Fellow Troels Steenholdt Heiredal fortæller om projektets tilgang til arkitekturen:\n“For tiden søger mange efter et sted at fordybe sig, et sted at dele, et sted at komme sammen om at skabe noget. Arts Letters & Numbers er netop sådan et sted. Det er et sted hvor man kan stille sine spørgsmål, lytte til ens arbejde og til verden. Engage , hvad vi tror er den stærkeste kraft i verden, den poetiske fantasi; man skal kunne turde drømme for at skabe noget nyt. Arbejdet er dybt arkitektonisk, vores mål er at skabe uendelig skønhed. Vi tegner fundamenterne, graver ud til dem, støber dem, rejser strukturer på dem; de sikre os at vi kan tage det næste skridt.“\nWorkshop på Galapagos\nArts Letters & Numbers arbejder med at sætte forskellige fagligheder i spil, deres kurser bliver besøgt af fremtrædende kunstnere, musikere, filmskabere, poeter mv. både i form af gæstekunstnere og som deltagere.\nDen kommende Summer Workshop, Galapagos: kommer til at forløbe fra d.5. Juli til d. 7. August\nLæs mere og se, hvordan du tilmelder dig på hjemmesiden: artslettersandnumbers.com


Online verdensnyhed til rygestoppere | rygestop, nikotin\nDato: 4. oktober 2010\nDen 1. oktober lanceres et nyt digitalt program på nettet, der giver gratis hjælp til rygestop og til at nedtrappe forbruget af nikotinpræparater. Programmet er udviklet af Danmarks Apotekerforening, Sundhedsstyrelsen og Kræftens Bekæmpelse.\nOnline rygestop tilbud\nHver anden ryger vil gerne stoppe, men det kan være svært at finde tiden til rygestopkurser i en travl hverdag. Nu kan rygere få et unikt, mobilt tilbud med video, tips og øvelser. Hjælpen kommer der, hvor rygeren er - og alle får netop den hjælp, de hver især ønsker sig. Hjælpen kommer som sms eller mail, når man har oprettet en profil på www.ddsp.dk - Dit Digitale Stopprogram.\nMed det nye program er rygestoptilbuddet altid lige ved hånden, lyder det fra Hans Storm, overlæge i Kræftens Bekæmpelse.\nMan sætter selv sit præg på programmet og får et skræddersyet tilbud med netop de hjælpemidler, man har brug for. Sitet udvikler sig sammen med brugeren hele vejen fra beslutning, til rygeren kommer i mål, røgfri og færdig med nikotin. Hjælpen kommer på det rette tidspunkt og er personligt tilpasset. Mobilt og fleksibelt.


Alle danskere, foreninger og virksomheder kan blive en del af ”Danmark planter træer” ved at give et bidrag. For hver indsamlede 20 kr. plantes ét træ i Danmark. Samarbejdet ”Danmark planter træer” har et mål om at plante én million træer i Danmark. Og samtidig støtte skovbevaringsprojekter i Danmark og i udlandet.\nHer kan du se hvor træerne vil blive plantet


Nyheder | impc.dk\nSoft- & hardwareudvikling\nIMPC fylder 20 år!\nDen 20. marts er der præcist 20 år siden at IMPC Solutions ApS blev stiftet.\nDer er sket meget på 20 år hvor IMPC har været på en god rejse, dog med et par bump undervejs.\nI dag står IMPC stærkere end nogensinde, takket være de dygtige medarbejdere og den voksende loyale kundeskare.\nVi ser frem til mange år endnu med udvikling af HW /SW samt produktion indenfor industriel elektronik og færdige løsninger der bidrager til vores kunders fokus på at udvikle deres forretning til at være endnu stærkere og bedre.\nVelkommen til ny kollega hos IMPC Solutions ApS\nGrundet travlhed i vores produktion har IMPC her i januar ansat Anders Kristensen som produktionsmedarbejder.\nAnders vil indgå i vores team for sluttest og kontrol af vores produkter, det være på printniveau og færdige apparater. Vi hilser Anders velkommen og ser frem til mange gode timer sammen i en spændende hverdag hos IMPC.\nElektronikfagtekniker lærling færdigudannet med højeste udmærkelse\nThomas Nowak har færdigjort sin uddannelse som elektronikfagtekniker med rene 12' taller på svendebrevet. Hos IMPC er vi naturligvis pavestolte over dette, da Thomas også er blevet indstillet til ML prisen. Mere om dette senere.\nNyansættelse hos IMPC, HW ingeniør\nIMPC udvider kapaciteten indenfor HW udvikling. Fra 1-8 har vi ansat Simon Kongsted Hansen til at styrke vores udviklingsafdeling. Simon skal bla. sikre at, IMPC kan forsætte og styrke vores strategi mht. videre udvikling af industriel hardware, herunder embedded platforme, mikrocontroller design mv.\nSimon skal også varetage roller omkring sikring af vores produktion og grundlaget for dette.\nNyansættelse hos IMPC, SW ingeniør\nIMPC udvider kapaciteten indenfor SW udvikling. Fra 1-6 har vi ansat Frank Knudsen til at sikre vores ønske om at kunne tilbyde endnu flere kompetencer som vores kunder kan udnytte.\nFrank vil være en del af vores SW team og komme ind med stor viden på .NET, C#, SQL mv.\nUdvidelse i produktionen, komplet SMT linje\nIMPC har investeret i en komplet SMT linje fra tyske FRITSCH. Med linjen har vi nu øget vores fleksibilitet mht. til at tilbyde vores kunder komplet "in-house" produktion som giver os nye muligheder for at vores kunder kan tilbydes endnu flere forskellige løsninger fra os og samtidig være i stand til at producere mindre serier, så vi holder fast i vores strategi om at tilbyde high mix, low volume.\nVi står til rådighed.\nKontakt os gerne for akut konsulentbistand, ideudvikling, problemløsning mm.\nTlf. 8674 2000\nSoftware- og hardwareudvikling\nOm IMPC Solutions


To meningsmålinger viser begge 45 procent til den borgerlige regering og 45 procent til oppositionen.\nFredag D. 20. SEPTEMBER 2013 KL. 18:55\nCDUs Angela Merkel er ret sikker på at forblive kansler, men hvem hun skal regere med er helt åbent ifølge meningsmålingerne. Foto: JOCHEN LUEBKE/Scanpix 2013.\nBERLIN: De tyske politikere ved ikke, om de er købt eller solgt efter valget på søndag.\nDet eneste, der vides med nogenlunde sikkerhed, er, at det konservative CDU vil være hjørnestenen i en ny regeringen, og at kansleren vil hedde Angela Merkel. Men hvilken regering, der skal dannes, og om de kontroversielle euromodstandere Alternative für Deutschland kommer i Forbundsdagen er åbent.\nTo meningsmålinger fredag viser fuldkommen dødt løb mellem regeringen og oppositionen.\nEn måling fra instituttet Allensbach giver 39,5 procent til CDU og 5,5 procent til regeringsmakkeren FDP. Men de 45 procent matches af SPD, De Grønne og Die Linke. Får de tre oppositionspartier flertal vil det sandsynligvis udløse en bred koalitionsregering med CDU/CSU og SPD, da de socialdemokratiske topfolk klart har fastslået, at de ikke vil regere på Die Linkes mandater.\nEn anden måling fra instituttet Forsa når til samme resultat: 45-45.\nDet nye euromodstanderparti AfD står i Allensbachs måling til 4,5 procent af stemmerne og hos Forsa til 4 procent. Spærregrænsen er på 5 procent og valgforskere forklarer, at AfDs reelle størrelse er svær at forudsige. Hvis AfD kommer i Forbundsdagen udløser det med stor sandsynlighed en bred regering, da Angela Merkel har tilkendegivet, at hun ikke vil regere på partiets mandater, og derfor næppe vil have flertal.\nTysk frontfigur argumenterede for pædofili


DE 10 BEDSTE hoteller i Nanjo i 2020 - Tripadvisor\nPakkerejser til Nanjo\nFlyrejser til Nanjo\nRomantiske hoteller i Nanjo\nSpaferiesteder i Nanjo\nLuksushoteller i Nanjo\nMest populære familiehoteller i Nanjo\nStrandhoteller i Nanjo\n3-stjernede hoteller i Nanjo\nHoteller i nærheden af Okinawa World Culture Kingdom Gyokusendo\nHoteller i nærheden af Sefa-Utaki\nHoteller i nærheden af Valley of Gangala\nHoteller i nærheden af Gibo Station\nBedste hoteller i Nanjo, Japan\n17 ud af 27 ejendomme er tilgængelige i Nanjo\nNr. 1 af 27 overnatningssteder med bedste værdi for pengene i Nanjo\nVis alle 12 tilbud fra 978 $\nNr. 2 af 27 overnatningssteder med bedste værdi for pengene i Nanjo\nNr. 3 af 27 overnatningssteder med bedste værdi for pengene i Nanjo\nNr. 4 af 27 overnatningssteder med bedste værdi for pengene i Nanjo\nNr. 5 af 27 overnatningssteder med bedste værdi for pengene i Nanjo\nNr. 6 af 27 overnatningssteder med bedste værdi for pengene i Nanjo\nNr. 7 af 27 overnatningssteder med bedste værdi for pengene i Nanjo\nNr. 8 af 27 overnatningssteder med bedste værdi for pengene i Nanjo\nNr. 9 af 27 overnatningssteder med bedste værdi for pengene i Nanjo\nNr. 10 af 27 overnatningssteder med bedste værdi for pengene i Nanjo\nNr. 11 af 27 overnatningssteder med bedste værdi for pengene i Nanjo\nNr. 12 af 27 overnatningssteder med bedste værdi for pengene i Nanjo\nNr. 13 af 27 overnatningssteder med bedste værdi for pengene i Nanjo\nNr. 14 af 27 overnatningssteder med bedste værdi for pengene i Nanjo\nNr. 15 af 27 overnatningssteder med bedste værdi for pengene i Nanjo\nNr. 16 af 27 overnatningssteder med bedste værdi for pengene i Nanjo\nNr. 17 af 27 overnatningssteder med bedste værdi for pengene i Nanjo\nDer er ingen andre ejendomme med kapacitet i Nanjo. Se resultater i nærheden nedenfor.\nNr. 9 af 16 B&B’er/kroer i Nanjo\nNr. 2 af 16 B&B’er/kroer i Nanjo\nNr. 6 af 16 B&B’er/kroer i Nanjo\nNr. 3 af 8specialiserede indkvarteringssteder i Nanjo\nOfte stillede spørgsmål om hoteller i Nanjo\nHvad er de bedste hoteller i nærheden af Okinawa World Culture Kingdom Gyokusendo?\nThe Southern Links Resort Hotel, The Yuinchi Hotel Nanjo og Hyakuna Garan er nogle af de mest populære hoteller for rejsende, der ønsker at bo i nærheden af Okinawa World Culture Kingdom Gyokusendo. Se hele listen: Hoteller i nærheden af Okinawa World Culture Kingdom Gyokusendo.\nHvad er de bedste hoteller i nærheden af Sefa-Utaki?\nPopulære hoteller i nærheden af Sefa-Utaki er The Yuinchi Hotel Nanjo, Hyakuna Garan og The Southern Links Resort Hotel. Se hele listen: Hoteller i nærheden af Sefa-Utaki.\nPopulære hoteller i nærheden af Haneda Lufthavn er Keikyu EX Inn Haneda, Haneda Excel Hotel Tokyu og Hotel Mystays Haneda. Se hele listen: Hoteller i nærheden af (HND) Haneda Lufthavn.\nHvad er de bedste hoteller i nærheden af Valley of Gangala?\nEt par af de mest populære hoteller i nærheden af Valley of Gangala er The Southern Links Resort Hotel, The Yuinchi Hotel Nanjo og Hyakuna Garan. Se hele listen: Hoteller i nærheden af Valley of Gangala.


Sikker Betaling – HPReptiles Danmark ApS\nDu kan betale med flg. betalingskort:\nDankort – Master Card – Maestro – Visa – Visa Electron\nNår du betaler med betalingskort i internet butikken bliver dine kortoplysninger sendt til Quickpay’s BetalingsSystem.\nQuickpay er godkendt til online-transaktioner af Pengeinstitutternes BetalingsService (PBS). En sådan godkendelse gives kun til firmaer, som kan dokumentere at sikkerheden er absolut i top. Dette omfatter bl.a. kryptering af overførsler, kryptering af lagrede informationer, en omfattende systematisk test, virusbeskyttelse og anvendelse af krypterings-certifikat.\nFor at kunne gennemføre online-transaktioner skal også butikken være godkendt af PBS. Der er nogle helt bestemte krav, der skal være opfyldt for at opnå PBS’ godkendelse, og disse krav opfylder HPReptiles’s Internetbutik. Kravene omfatter bl.a. at du aldrig må være i tvivl om, hvad du betaler for, at du skal have direkte adgang til oplysninger om returnering, tilbagebetaling, ordrebekræftelse m.m. Og at der ikke lægges omkostninger på handelen, som ikke fremgår tydeligt. Bemærk i øvrigt også, at pengene ikke må trækkes fra din konto før varen er afsendt. Skulle der være noget, du ikke mener er angivet tydeligt nok i shoppen, er du altid velkommen til at kontakte os.\nNår du indtaster dit kortnummer og udløbsdato i HPReptile’s shop, sker overførslen af disse oplysninger krypteret. Der anvendes SSL-kryptering (Secure Socket Layer), der giver optimal sikkerhed for, at fortrolige oplysninger ikke kan opsnappes af tredie part.\nHusk altid på, at kun din pinkode eller din underskrift, i juridisk forstand, kan betragtes som bindende for et kreditkortkøb. Du må aldrig opgive din pinkode på Internet. Skulle nogen komme i besiddelse af dit kortnummer og udløbsdato har du altid retten på din side, og sælger skal annullere et kreditkort-køb, hvor der ikke optræder en pinkode eller en underskrift. Dette er naturligvis også gældende for kreditkortbaserede køb over nettet.\nDu kan finde masser af nyttig information om din sikkerhed på nettet på www.forbrugersikkerhed.dk\nEndvidere er der flere oplysninger at hente om on line betaling på PBS’s website www.betaling.dk


Alternative perspective - Boligcious\nInside/outside by Cristina Coral\nItalienske Christina Coral har siden 2012 fortalt mystiske historier gennem sit kamera. Hendes fotostil er mystisk, humoristisk, kunstnerisk og alternativ. Jeg er ret vild med hendes måde at perspektivere på. Hun er “skæv”, skør og humoristisk, men også utrolig kreativ. I virkeligheden er hendes foto ret enkle, vi er ikke ude i de store lysopsætninger eller store natur-panorama motiver. Der optræder oftest mennesker på hendes foto i sjove kompositioner som hun på kunstnerisk vis har fundet frem til. Der er tænkt over mønstre og farvesammensætninger og ofte bliver disse bragt sammen og forenet med modeller og omgivelser, det er ret skønt og super idérigt. Som f.eks. dette foto, hvor kvindens kjole smelter sammen med væggen… –mærkeligt på den der fede måde, som jeg så godt kan lide.\nFra serien ‘Alternative perspective’ af Cristina Coral\nCristina er uddannet i Italien og lever af at fotografere. Hun er stort set autodidakt og vokset op i en kunstnerisk miljø med en far, som komponerede musik. Både musik og kunst har siden barndommen fyldt meget i hendes liv.\nBesøg Cristinas Coral’s webstie her og se mange flere værker – Du kan også med stor inspiration følge hende på Instagram\nAll pictures by Cristian Coral\nGalliano – Dagens Poster\nAfternoon Tea med Royal Copenhagen i Perchs Tea Room\nDagens Poster – ‘Origins’\nSæt kunstnerisk præg på dit hjem\nmarts 16, 2017 at 23:24\nGode, flere interessante:-)


Meanwhile lets just say that we are proud Værftshistorisk Selskab contributed a whooping 410 entries.\n7. april 2011 i Kalender, Nyheder /af Værftshistorisk Selskab\nTorsdag den 7. april 2011 kl. 9.30 er der foredrag med minedykker Bruno Müller i Beddingens mødelokale. Tilmelding senest torsdag den 31. marts til Henning Pedersen, tlf. 98 42 60 22.\n31. marts 2011 i Kalender, Nyheder /af Værftshistorisk Selskab\nTorsdag den 31. marts 2011 kl. 9.30 er der foredrag med kriminalbetjent Knud Erik Hørby i Beddingens mødelokale. Tilmelding nødvendig – senest den 24. marts til Finn Larsen, tlf. 23 98 39 87.\n24. marts 2011 i Referater /af Værftshistorisk Selskab\nI Metalhuset Dagsorden ifølge vedtægterne. I forbindelse med udsendelse af indkaldelse med dagsorden, blev der henvist til at kontingenten betales inden den 24. marts 2011 1. Valg af dirigent: Henning Pedersen blev valg som dirigent. 2. Formandens beretning. På vegne af bestyrelsen fremlagde næstformand Kurt Hansen beretningen. Kurt henviste til den skriftlige beretning, der var udsendt […]\n28. januar 2011 i Kalender, Nyheder /af Værftshistorisk Selskab\nTorsdag den 28. januar 2010 kommer Herluf Stærk Christensen med foredrag og billeder fra renoveringen af det gode skib LOA. Det foregår i Metalhuset, Håndværkervej, Frederikshavn, og starter med kaffe og rundstykker kl. 9.30. Tilmelding nødvendig – senest den 21. januar til Bent Hansen, tlf. 25 54 85 40.\n25. marts 2010 i Referater /af Værftshistorisk Selskab\nI Metalhuset Dagsorden jævnfør vedtægterne 1. Valg af dirigent: Valgt blev Henning Pedersen. Dirigenten konstaterede, at generalforsamling var varslet i henhold til vedtægterne. 2. Formandens beretning. Da formanden havde forfald aflagde Næstformanden Kurt Hansen bestyrelsens beretning. Næstformanden kunne berette, at det havde været et travlt år med mange aktiviteter på beddingen. Tirsdagsholdet var blevet færdig […]\n25. februar 2010 i Kalender, Nyheder /af Værftshistorisk Selskab\nTorsdag den 25. februar 2010 er der besøg på isstadion. Der er guide med, så man kan stille spørgsmål undervejs. Tag en ven eller nabo med – de må selvfølgelig gerne melde sig ind i VHs. Vi mødes på parkeringspladsen foran isstadion kl. 8.30. Tilmelding nødvendig – senest den 18. februar til Bo Davidsson, tlf. […]\n7. januar 2010 i Kalender, Nyheder /af Værftshistorisk Selskab\nDet vil glæde os at se medlemmer, forretningsforbindelser og venner til en uformel JUBILÆUMSRECEPTION Torsdag den 7. januar 2010 klokken 10.00 – 12.00 på Frederikshavn Bedding Langerak 70 9900 Frederikshavn. Venlig hilsen Bestyrelsen.\n12. september 2009 i Kalender, Nyheder /af Værftshistorisk Selskab\nLørdag den 12. september arrangeres fisketur til Dvergetved Fiskepark. Vi kører fra Skolegade kl. 9.00 i egne biler. Fiskeriet starter kl. 10.00 og vi fisker i 3 timer. Der grilles pølser efter fiskeriet, og der kan købes øl og vand til rimelig pris. Pris for fiskeriet afhænger af deltagerantallet: Mellem 10 og 20 mand: 80 […]\n1. juni 2009 i Nyheder /af Værftshistorisk Selskab\nMaritim Historisk Forening havde æren af at stå for det 20. stævne for traditionelt riggede nordiske sejlbåde. Dokbisserne i VHS gjorde en stor indsats både med opstilling og nedtagning af telte og boder. Hele weekenden var der vagter der skulle passes. Ikke mindst var der brug for trosseførere når skibene anløb. Vejret artede sig ikke […]\n14. maj 2009 i Kalender, Nyheder /af Værftshistorisk Selskab\nTorsdag den 14. maj har klubben arrangeret en tur til Nymølle bæk sammen med naturvejleder Bo Storm fra Frederikshavn kommune. Vi finder ud af at køre i private biler. Der vil være afgang fra Skolegade kl. 8.45, og vi mødes med Bo på Nymøllevej 4 i Brønden kl. 9.30. Der vil være kaffe og rundstykker […]


04. oktober 2010 | Danmarks Socialdemokratiske Ungdom | Flere pressemeddelelser\nDanmarks Socialdemokratiske Ungdom (DSU) kræver nu, at der indføres en særlig afgift for arbejdsmarkedets ”gratister”. Dvs. de der står udenfor en fagbevægelse, der forhandler overenskomst. Det sker efter, at Ugebrevet A4 i denne uge kan fortælle, at antallet af danskere, der ikke er medlem af en fagforening, som forhandler kollektive overenskomster, har rundet en million, svarende til 40 % af lønmodtagerne. Peter Hummelgaard Thomsen, der er formand for DSU udtaler i den\n- Det er helt urimeligt, at nogle lønmodtagere lukrerer på, at andre betaler de omkostninger, der er forbundet med at sikre ordentlige løn- og arbejdsvilkår. For at sikre lige rettigheder og pligter bør alle de, der ikke betaler til fællesskabet gennem deres fagforening, pålægges en særlig afgift. Det samme burde gælde for de arbejdsgivere, der ikke er organiseret i en arbejdsgiverforening.\nEn sådan ordning kendes fra Canada, den såkaldte ”Rand Formula”. Ordningen har eksisteret siden 1946 og sikrer, at alle lønmodtagere, uanset om de er fagligt organiserede eller ej, er med til at betale omkostningerne ved at forhandle kollektive overenskomster på plads. I følge Peter Hummelgaard skal der handles nu, hvis den danske model skal bevares:\n- Hvis ikke vi får rettet op på skævheden her og nu, kan betyde den danske models undergang. Og det vil ikke bare skade de danske lønmodtagere, men også det fleksible arbejdsmarked, som har skabt høj beskæftigelse og velstand i Danmark.\nPeter Hummelgaard kritiserer samtidig regeringen og Dansk Folkeparti for at undergrave den danske model. Han peger blandt genopretningspakken, der indeholder forringelser af dagpengeperioden og en reduktion af fradragsretten for faglige kontingenter. Han mener derfor, at indtægterne fra den nye afgift skal afsættes til initiativer, der kan styrke den danske model.\n- Indtægterne skal styrke den danske model, samtidig med at der skabes vækst og arbejdspladser. Det kan eksempelvis ske ved, at fagforeningerne eller virksomheder kan tilbyde deres medlemmer mere efteruddannelse. Det vil gøre os bedre rustet til fremtidens udfordringer, slutter Peter Hummelgaard.


Ny indsats: Dobbelt så mange aktioner mod social dumping - Avisen.dk\nSocial dumping inden for rengøring og en række andre brancher skal bekæmpes hårdere. Der er der lige indgået en politisk aftale om. (Foto: Colourbox)\nDer er netop indgået en aftale om bedre at bekæmpe udlændinges brud på danske regler. Flere kontroller og større bøder er blandt redskaberne.\n12. november 2014 15:06\nDer sættes nu hårdere ind mod de virksomheder, der lader udlændinge arbejde under elendige vilkår og bryder danske regler for skat, moms eller sikkerhed. Social dumping skal ikke kunne svare sig.\nDet er meldingen fra regeringen, SF og Enhedslisten, som netop har indgået en aftale om at styrke kampen mod social dumping. Aftalen er en del af finansloven for 2015, oplyser Beskæftigelsesministeriet over for Avisen.dk. Partierne afsætter 120 millioner kroner over de næste fire år til indsatsen.\n”Jeg vil gerne fremhæve pengene til en ekstra indsats fra myndighedernes side. Vi ved, at deres aktioner har en god virkning. Ikke alene fanger de nogle, som bryder reglerne, men der bliver også sendt et tydeligt signal til andre arbejdsgivere,” siger Finn Sørensen, som er Enhedslistens ordfører i forhold til social dumping.\n”Der kommer flere betjente og kontrollanter ud, og vi hæver bøderne. Der skal være en risiko for at blive snuppet, og det skal gøre ondt, når man bliver snuppet,” fastslår Ane Halsboe-Jørgensen, som er Socialdemokraternes ordfører i forhold til social dumping.\nFokus på ulovlig transport\nIfølge aftalen får politiet næste år 10 millioner kroner til på landeveje og rastepladser at sætte ind mod, at udenlandske lastbiler kører ulovligt rundt med gods i Danmark.\nNetop den del af aftalen glæder formanden for SF, Pia Olsen Dyhr, sig meget over.\n”Der er et systematisk flow af lastbiler ind i Danmark, Sverige og Norge, hvor man bryder reglerne, og hvor de udenlandske chauffører er med til at smadre løn- og arbejdsvilkår for danske chauffører. Det får vi nu gjort mere ved,” siger Pia Olsen Dyhr.\nPolitikerne har også bestemt sig for, at de vil lukke et hul i lovgivningen, som har gjort det muligt for vognmænd som Kim Johansen at give udenlandske chauffører en i danske øjne meget lav løn.\nID-kort til flere\n”Godt nok er det her kun en undersøgelse, som skal være afsluttet inden udgangen af 2015. Men det er da mit håb, at vi til den tid kan blive enige om at udbrede ID-kortet yderligere,” siger Finn Sørensen.\nMed aftalen håber politikerne på at sende nogle meget tydelige signaler. Ane Halsboe-Jørgensen (S) formulerer det sådan her:\n”Det her handler om tryghed. Det skal være sådan, når man gå på arbejde i Danmark, at man får en løn, som man kan leve af. Og at det ikke kan svare sig for nogen arbejdsgivere at snyde på vægten.”\nPia Olsen Dyhr fra SF er også klar i mæglet:\n”Danskerne skal vide, at vi tager social dumping meget alvorligt. Den unfair konkurrence gør, at danskere mister deres arbejde, og vi får færre penge ind i skat. Og måske værst af alt underminerer det solidariteten her til lands.”


Eva tyngde siddepude - hård - BabySam Institution\nTekstiler & Beklædning\nEva tyngde siddepude - hård\nSansemotorisk Siddepude Eva - hård\nPasser til skamler diameter 33cm.\nSiddepuden Eva er at finde i 2 varianter alt efter hvor sensitiv personen er, en hård og en blød version.\nDen er specielt designet til personer, der ofte oplever alvorlig fysisk spænding, rastløshed eller stress. Siddepuden hjælper med til at give afslapning og lindring i hverdagen.\nEva er en pude, som ikke fylder meget i højden når personen sidder på den. Den kan spændes omkring en stol ved hjælp af bindestrop med velcro lukning. Skal bruges på en hård stol for at opnå det bedste resultat.\nEva hård pude: er bygget op så kuglerne ligger lige under overfladen. De bevæger sig ikke, og giver derved nogle meget intense tryk og stimuli til personen.\nEva blød pude: er bygget op så kuglerne ligger under et ekstra lag skum. De bevæger sig ikke, og giver derved nogle knap så intense tryk og stimuli til personen, men stadigvæk nok tryk til at de mærker kuglerne når de bevæger sig.\nVigtig info: vælger du at få en hård variant så må puden ikke bare vendes rundt for at bruge den bløde side. Kuglerne vil give et tryk på stoffet og derved ødelægge stoffet.\nAnbefalet alder fra +3 år


Kina Jacquard Polyester Spandex Sportswear Stof Leverandører, Producenter, Factory - Jacquard Polyester Spandex Sportswear Stof Citat - Hongxiang\nJacquard Polyester Spandex Sportswear Fabric er meget udbredt, ikke kun gøre casual bukser, sportstøj, dragter, men også strøelse materialer. Det nye stof, som er lavet af stof og er behagelig at have på, og som kombinerer jacquard med moderne sans og kunstnerisk forstand, har tiltrukket...\nJacquard Polyester Spandex Sportswear Fabric er meget udbredt, ikke kun gøre casual bukser, sportstøj, dragter, men også strøelse materialer. Det nye stof, som er lavet af stof og er behagelig at have på, og som kombinerer jacquard med moderne sans og kunstnerisk forstand, har tiltrukket kunder med sin skønhedscharme.\nVi har 90% polyester 10% spandex eller andre stoffer af forskellige proportioner. Bredde er omkring 150-160cm, eller du kan tilpasse den.\nVores virksomhed har produceret professionel teknologi inden for warp strikning i 16 år og har akkumuleret mange kunder og produkter. Vi ser frem til at samarbejde med dig.\nLycra er Du Ponts brandnavn for elastan. Det er en syntetisk fiber, som altid kombineres med en anden fiber i et stof. Lycra bruges ikke som de fleste fibre af den grund er, at selv en lille mængde (så lidt som 2 procent) kan give en betydelig strækning og give stof en bedre drapere. Lycra er kendt for sin evne til at blive strakt fire til syv gange sin oprindelige længde og vil stadig vende tilbage til sin normale tilstand og længde, når de frigives. Andre beundringsværdige egenskaber Lycra omfatter dens modstandsdygtighed over for sollys, sved og forbedring af komfort, nem bevægelse og form fastholdelse, når de anvendes i et stof. Lycra i sig selv ligner en kontinuerlig glødetråd, men faktisk indeholder masser af små filamenter sat sammen, som består af elastisk og stive molekyler for at gøre det både blødt og stærkt. Elastan kan også bruges i sportstøj til kompressionsbeklædning, som bruges til at forbedre blodcirkulationen, reducere mælkesyre og DOMS, og det kan også bruges til at holde en beklædningsgenstand op. Når de overvejer at købe Lycra, tungere vægt Lycra stoffer vil være mindre se-through, når strakt. Vi leverer Lycra-stoffer, herunder et 80% Nylon, 20% elastan stof (KBT117) i masser af strålende farver. Et andet stof, vi har, som er meget ens, men ikke så flimrende er PBT (polybutylen terephthalat) (KBT6278). Dette er en type polyester med stræk og taktile egenskaber meget lig Lycra. Det er også modstandsdygtigt over for saltvand, klor og farve fading hvilket er grunden til dette stof er velegnet til badetøj.\nHot Tags: jacquard polyester spandex sportstøj stof, Kina, leverandører, producenter, fabrik, tilpasset, købe, engros, bulk, citat, lavet i Chin\nEt par af: Digital Print Polyester Spandex Sportswear Stof\nNæste: Screen Print Polyester Spandex Sportswear Stof\nUdendørs Nylon Spandex Activewear Stof\n100% Polyester Interlock Sportswear Stof\nMænds Stretch Undertøj


Home Politikeren Beskyt dit omdømme på Twitter\nBy Nicolas Zangenberg | Politikeren, Privatpersonen, REPUTATION PEOPLE, Virksomheden | Comments are Closed | 30 maj, 2016 | 0\nDet er efterhånden kun en nyhed for de færreste, at sociale medier i stigende grad anvendes af både forbrugere, virksomheder, organisationer, politikkere og listen af brugere kunne fortsætte i uendelighed. Men det er desværre heller ikke nogen nyhed, at det ofte sker at en såkaldt shit-storm udløses på de sociale medier. Dette har man desværre set gentagende gange på forskellige sociale medier – herunder også på det meget udpræget medie Twitter. Eftersom det er meget vigtigt at være til stede på et medie som Twitter, men at dette også er meget risikabelt, giver vi dig her syv råd til, hvordan du anvender Twitter til at boose dit eller din forretnings omdømme.\n1. Verificer alt hvad du tweeter\nVi har hørt det flere gange før – informationer og herunder også falske informationer spredes med lynets hast på de sociale medier. Derfor er det essentielt, at du inden uploading af et tweet lige tænker dig en ekstra gang om og kontrollerer korrektheden af dine tweets. Denne tommefingerregel gælder også, hvis du vil tweete nyheder, som du har fundet via andre links på internettet. Her er det vigtigt, at du kontrollerer oplysningerne givet i linket og vurderer troværdigheden heraf.\n2. Skab et forhold med dine følgere\nDet ses ofte, at både politikkere og virksomheder ser Twitter som en direkte salgskanal. Det er dog vigtigt at understrege, at Twitter kan være med til at booste dit salg, men dette kræver, at du opbygger et forhold til dine følgere, inden du begynder at ville sælge til dem.\nDen sociale platform skal derved ses som en salgskanal i det lange perspektiv, men først skal du agere som dine følgeres bedste ven. Dette betyder, at du hurtigt skal respondere på deres henvendelser samt poste relevant indhold, som kunne have interesse for dine følgere. Herudover er det også altid godt for opbyggelsen af et forhold, at man er hjælpsom overfor sine følgere, da dette vil have en positiv indflydelse på den pågældende følger, men også sende et godt signal til resten af publikummet på platformen.\n3. Vær interaktiv\nSom det gælder på alle sociale platforme, så er det også på Twitter vigtigt, at du svarer dine følgere hurtigt, hvis de henvender sig til dig. Det er vigtigt at påpege, at brugere af Twitter forventer hurtigere svar her end på traditionel e-mail, fordi de ofte konstant er online, og de forventer derfor det samme af dig.\nMan kan selvfølgelig ende i en situation, hvor man ikke lige umiddelbart har et konkret svar til sit publikums henvendelse, men her er det vigtigt, at du hurtigt anerkender henvendelsen og informerer om, at du straks vil undersøge sagen nærmere og derefter vende tilbage med et svar hurtigst muligt.\n4. Tweet kontinuerligt\nPå de sociale medier er der intet som hedder helligdage eller ferie – folk forventer som sagt, at du konstant er tilstede. Dette kan virke meget overvældende og uoverskueligt, men det er vigtigt, at du viser dine følgere, at du kontinuerligt er aktiv og tweeter interessant indhold.\nEn hjælp til at følge dette råd er at sætte et mål for, hvor ofte du ønsker at poste indhold på platformen og efterleve dette så godt som muligt. Der findes desuden også adskillige online tjenester, som tillader dig at planlægge Tweets forud, og derved kan du skematisere, hvornår du ønsker at dine tweets automatisk skal postes.\n5. Tag hånd om kritikken\nDet er svært hvis ikke nærmere helt umuligt altid at være vellidt af alle, og derfor er kritik også uundgåeligt. Kritik er ikke nødvendigvis truende for dig eller din forretning, men det vigtige i denne sammenhæng er, hvordan du håndterer kritikken og responderer til denne.\nOfte kan tonen på de sociale medier godt være meget hård, og dette er især tilfældet, når det omhandler kritik. Derved kan man også hurtigt blive fristet til at slette sin tweet, som bliver udsat for hård kritik, men det er langt mere succesfuldt at tage hånd om dette og respondere hertil.\nNår du oplever kritik på de sociale medier, er det ekstra vigtigt at respondere hurtigt samt holde en positiv tone. Derudover er det også essentielt, at du står ved din holdning og præsenterer eventuelle fakta, men samtidig er det vigtigt, at du er en stor nok person til at stå klar med en undskyldning, hvis dette er nødvendigt.\n6. Mød dit publikum i øjenhøjde\nSom tidligere skrevet findes der alverdens online services, som kan hjælpe med at skematisere forskellige aktiviteter på Twitter. Dette er et godt værktøj! Men det er vigtigt, at automatiseringen af din Twitter profil ikke tager overhånd og bliver for åbenlys for dine følgere, som forventer at mødes med dig i øjenhøjde på de sociale medier. Derfor er det vigtigt, at du fremstår menneskelig på Twitter samt undgår overprofessionelt sprog, som man ellers ville anvende i andre marketingsaktiviteter.\n7. Vær til stede på Twitter\nForudsætningen for at forfølge de ovenstående råd er selvfølgelig, at du er tilstede på Twitter, så hvis du ikke allerede har en Twitter profil i dag, så er det bare om at komme i gang! Sociale medier er kommet for at blive, og for manges vedkommende er det efterhånden blevet en forventning, at du og din virksomhed er at finde på disse medier – herunder også på Twitter.\nSynes du det er svært og uoverskueligt, hvordan junglen med sociale medier skal gribes an? Så står vi klar til at hjælpe dig i dag – udfyld formularen til højre, eller kontakt os på tlf. 7020 4868.\nBrug medierne som redskab i krigen mod kritikerne\nHvordan kan online medier være med til at genskabe dit omdømme udadtil? Eller, kan de overhovedet det? For to år siden udkom filmen Blackfish, der på groveste vis udstillede forlystelsesparken SeaWorld i USA. Dagen i dag døjer SeaWorld med dårligRead more\nOpbyg et godt omdømme ved at blogge\nDu ved at de sociale medier er blevet et effektivt redskab indenfor online markedsføring. Det er også ekstremt værdifuldt, når du skal arbejde med dit navn, produkt og virksomheds-omdømme. Når du finder ud af, hvorRead more\nI dagens sociale medieverden, uploader vi næsten alle små øjeblikke i vores hverdag til skue for venner og ofte også offentligheden. Det betyder at det i større og større grad er sværere at adskille ditRead more


Hvordan kan man differentiere i vejledningen af kollegaer? - PDF\nHvordan kan man differentiere i vejledningen af kollegaer?\nDownload "Hvordan kan man differentiere i vejledningen af kollegaer?"\n1 Denne artikel gengives med venlig tilladelse fra Kroghs Forlag og forfatteren. Hvordan kan man differentiere i vejledningen af kollegaer? Af Leif Gredsted Det er en af forudsætningerne for et vellykket resultat, at kollegavejledningen tager udgangspunkt i et kendskab til hvor den enkelte lærer befinder sig med hensyn til integration af IT i undervisningen. Derfor er det vigtigt, at man som vejleder har kendskab til, hvordan det forholder sig med kollegaernes pædagogiske praksis med IT og samtidig husker at udnytte denne viden aktivt i vejledningsindsatsen. En fremgangsmåde består i, at man søger at beskrive sine kollegaer i forhold til tre kategorier: Den urutinerede, den rutinerede og den innovative IT-underviser (jf. artiklen Hvordan kan man reflektere over sin rolle som pædagogisk IT-vejleder?"). I den udstrækning, en sådan karakterisering af kollegerne kan gennemføres på et realistisk grundlag, får det implikationer for vejledningsindsatsen. I denne artikel diskuteres, hvorledes man som vejleder kan differentiere sin indsats i forhold til de nævnte kategorier af IT-undervisere: Den urutinerede, den rutinerede og den innovative IT-underviser. Den urutinerede IT-underviser Den urutinerede IT-underviser vil ofte være utryg i forhold til at sætte sine elever i gang med at arbejde ved computerne, men vil på den anden side føle sig presset til det af elever, kollegaer, skolens ledelse, læseplaner, forældre og måske også af vejlederen. Læreren har derfor brug for sikkerhed - og for succesoplevelser i forbindelse med sine første anvendelser af IT i undervisningen. Der bør også gøres en indsats for, at læreren er tryg ved at kunne navigere rundt på skolens lokalnetværk; husk på, at læreren føler sig ansvarlig for, at eleverne kan få startet det rigtige program, at de kan gemme deres arbejde i den rigtige mappe (og senere finde det frem igen) og få det skrevet ud, og at den usikre lærer endvidere føler sig forpligtet på at kunne klare enhver situation, der måtte opstå i forbindelse med anvendelsen af det valgte program. Det er derfor vigtigt, at vejlederen afsætter god tid til at skabe tryghed om lærerens IT-anvendelse; der skal desværre ikke mange nederlag til, før ressourcerne til efteruddannelse og vejledning er spildt. Det er ligeledes vigtigt, at vejlederen sikrer netop denne brugerkategori adgang til skolens computere, således at de ikke bliver skubbet til side af mere erfarne brugere, der lettere kan overskue, hvor meget tid de skal reservere i datalokalet eller i IT-/mediecenteret. Den pædagogiske vejledning kan både fokusere på at give læreren bredde i sin orientering om mulighederne og til at få nuancer i sit syn side 1 af 5\n2 på, hvordan IT kan bruges til at kvalificere undervisningen. Det første kan ske gennem en præsentation af hvad der findes af programmer til lærerens fag - med passende respekt for, hvad læreren på sit nuværende niveau vil kunne overskue og have glæde af. Det andet aspekt er vigtigt, men også vanskeligere: Da forholdet til teknologien endnu er frygtsomt, vil mange lærere være tilbøjelige til at gribe til undervisningsformer der kan tilbageerobre noget af kontrollen over situationen. Dette kan betyde, at læreren søger tilflugt i en meget konservativ form for klasseundervisning, der i sin yderste konsekvens kan ende i ren kommandoundervisning og som - hvilket er en vigtig pointe at være opmærksom på som vejleder - ofte ligger meget langt fra lærerens sædvanlige pædagogiske stil. Eller måske giver læreren, helt afkald på sit pædagogiske ansvar og sender blot eleverne til datalokalet for at finde noget til emnet på internettet. Det er en vigtig del af vejledningsindsatsen at hjælpe læreren til at tilbageerobre sit pædagogiske terræn, således at læreren kan begynde at anlægge samme nuancerede syn på IT-anvendelsen som på øvrige materialer og arbejdsformer. Man kan endvidere prøve at udvikle lærerens evne til at forholde sig kritisk til, hvordan IT anvendes. At et sådant behov er til stede kan fx vise sig ved, at læreren beklager sig over, at det jo tager meget længere tid at skrive på computer", når eleverne først skal skrive kladde i hånden og derefter skrive det ind på computeren"; her kan man prøve at vejlede læreren omkring skriveprocessen ved computeren. Eventuelt kan man henvise læreren til en kollega, der er nået videre i sit forhold til pædagogik og IT. Når læreren har fået lidt mere rutine, vil læreren typisk ønske at bruge vejlederen til at få hjælp til betjeningsmæssige detaljer i de programmer, læreren kender i forvejen og anvender i sin undervisning. Vejlederen behøver ikke længere at være til stede i lokalet, eller inden for kaldeafstand. Læreren vil dog fortsat komme i situationer, hvor programmer eller computere driller, uden at læreren er i stand til at løse problemet, og lige som i starten vil læreren undertiden spørge sig selv, om det er besværet værd. Ofte vil læreren løbe ind i banale problemer, som den mere rutinerede bruger let ville kunne klare, men som nu er ensbetydende med sammenbrud af den planlagte undervisning. Vejlederen behøver imidlertid ikke at nøjes med, at give læreren, hvad læreren vil have, nemlig lige et kvarter efter skoletid til at få løst et konkret programteknisk problem - og at computerne så i øvrigt er sat rigtigt op og klar til brug, når læreren næste gang går i lokalet. Vejlederen bør også interessere sig for, hvad læreren egentlig vil opnå med sin IT-integration, og hvad det er for opgaver, der skal klares ved hjælp af programmerne. Denne interesse kan efterfølgende udmøntes i forslag til andre måder at bruge programmerne på, eller andre måder at organisere dele af undervisningen på - eller eventuelt som forslag til arbejdsmetoder eller programmer, der er bedre egnede til at nå de mål, læreren har sat sig. Som vejleder kan man i forhold til denne lærer sætte sig som mål at undgå, at læreren kører fast i én gang indlærte, men måske ikke særligt hensigtsmæssige måder at bruge eller vælge programmerne på, samtidig med, at der peges på muligheder, som læreren nu har overskud til at tage i betragtning. Hvis læreren fortsat er meget begrænset i sit organisatoriske repertoire ved computerne, kan vejlederen også blidt skubbe på her og pege på muligheden af, at eleverne ikke nødvendigvis arbejder med samme opgave og program - eller endda ikke alle sammen arbejder med computere. side 2 af 5\n3 Endelig bør man som vejleder være opmærksom på den styrke og tryghed, der for mange lærere ligger i at udvikle sig som del af et lærerteam. Et teamsamarbejde om en klasse eller et klassetrin kan derfor være et godt udgangspunkt for fastholdelse af fokus i IT-integrationen, kvalificering af den enkelte lærers it-anvendelse og formidling af konkrete undervisningserfaringer. Ved i perioder at deltage i lærerteamets planlægningsarbejde kan IT-vejlederen ofte med held få initieret en positiv udviklingsproces for en gruppe lærere. Den rutinerede IT-underviser Den rutinerede IT-undervisers interesse er, som nævnt i artiklen Hvordan kan man reflektere over sin rolle som pædagogisk IT-vejleder?", i stigende grad vendt mod det pædagogiske potentiale ved ITintegrationen, og vejlederen kan ofte med held være med til at øge lærerens kritiske sans i forhold til IT; hvad virker, hvad virker ikke, og hvad kan gøres bedre - måske med andre materialer og arbejdsformer? Vejlederens praktiske erfaring spiller nu positivt sammen med lærerens pædagogiske forventninger, og læreren har samtidig overskuddet til at lære mere om skolens IT-udstyr. Det er derfor relevant at gøre læreren opmærksom på, hvorledes det lokale netværk og kommunikationsmulighederne kan anvendes, og at der er adgang til en del andet udstyr som fx digitale kameraer eller skannere. Vejlederen skal fortsat, være klar til at udgøre sikkerhedsnettet under det hele. Der er stor chance for, at eleverne ender i hjørner af programmerne, hvor hverken de selv eller læreren har været tidligere, og her kan vejlederen yde en uvurderlig indsats ved at vide mere om programmerne og deres anvendelsesmuligheder end gennemsnitslæreren. Det forudsætter naturligvis, at vejlederen ved nok om det aktuelle undervisningsprojekt til at kunne stille sin viden, til rådighed på de rigtige tidspunkter i forløbet; vejlederen må derfor i et vist omfang gå ind i planlægningen af større, IT-intensive projekter. Når læreren giver sig i kast med større projekter med IT-integration vil vejlederen ofte være i stand til at påvise problemfelter på forhånd (lokalereservation, flaskehalsproblemer ved knappe ressourcer som skannere, digitale kameraer og projektorer). Det vil være muligt for vejlederen, at anvise løsninger på problemer, som vejlederen kender bl.a. gennem sin erfaring fra andre større projekter. Det kunne fx dreje sig om at sikre sig at elevernes data ikke går tabt i løbet af et længere projekt, eller at påvise muligheder for at flytte data mellem programmer eller organisere data på en hensigtsmæssig måde i mapper på skolens server. Vejlederen vil også. have større overblik over, hvordan tekster, billeder, video og andre basismedier kan kombineres og præsenteres, og hvilke programgenrer det kunne være hensigtsmæssigt at trække på. Vejlederen vil i mange tilfælde have mere realistiske forestillinger end læreren med hensyn til, hvor mange timers arbejde ved computerne der ligger i projektet, og hvor meget støtte lærere og elever vil få brug for. Også af denne grund vil det være en god idé at drøfte projektet grundigt igennem med læreren, i god tid inden det går løs for alvor. Efterhånden, som læreren får mere og mere rutine i at integrere IT i sin undervisning, kan vejlederen begynde at indgå i en konstruktiv dialog med læreren om den måde, skolens IT-ressourcer er organiseret og an- side 3 af 5\n4 vendes på. Læreren vil muligvis begynde at forholde sig kritisk til skolens centrale datalokale eller mediecenter og i stedet ønske sig at få nogle arbejdspladser i eller tæt ved klassen. På denne baggrund kan vejlederen på en mere ligeværdig måde end tidligere gå ind i planlægningen omkring emneforløb og være med til at; træffe beslutninger om fx tildeling af sammenhængende tid i mediecenteret, støtte fra mediecenteret ved informationssøgning, periodevis udflytning af udstyr til klassens nærområde, lån af projektor, digitale kameraer mv. Den rutinerede IT-underviser har ikke tid til at udarbejde tastevejledninger og nøjes derfor med at give klassevise instruktioner på et mere generelt niveau med hensyn til organisering af data, anvendelse af programmer og vejledning i at undgå problemer, læreren har oplevet ved tidligere projekter. Men læreren har svært ved at overskue, hvordan eleverne skal få lært alle de nye værktøjsgenrer at kende. Det er derfor ikke ualmindeligt, at læreren foreslår, at vejlederen skal påtage sig at give eleverne de nødvendige kurser i programmer inden eller i forbindelse med selve projektet. Denne opgave bør vejlederen naturligvis ikke undslå sig for, men på længere sigt er det ikke hensigtsmæssigt - eller i overensstemmelse med tankerne bag IT-integrationen - at elevernes IT-kompetence udvikles isoleret fra en faglig sammenhæng, og efterhånden som problematikken bliver mere påtrængende, bliver en anden løsning nødvendig. Vejlederen skal være opmærksom på, at nogle lærere kan være låst fast på det tidligere trin. Der kan være flere årsager til dette, men de almindeligste er nok, at læreren enten er en tøvende bruger - både personligt og i en undervisningsmæssig sammenhæng - eller at lærerens generelle undervisningsstil stiller sig i vejen for en mere fleksibel udnyttelse af IT. Hvis det sidste er tilfældet, kan opgaven blive følsom og måske problematisk for vejlederen, som nu skal prøve at gå i dialog med en kollega om en ændring af dennes undervisningspraksis. l denne situation, afhænger meget af hvor god kontakt og tillid der er mellem vejleder og lærer, og om denne vil acceptere vejlederens forslag om fx andre arbejdsformer eller en bredere vifte af materialer. Vejledningen vedrører nu ikke blot IT-integrationen, men hele lærerens pædagogiske praksis som en forudsætning for en vellykket integration. Processen kan ofte fremmes, hvis læreren inddrages i et kollegialt netværk eller i et teamsamarbejde. Hvis vejlederen ikke selv kan komme i en positiv dialog med læreren, kan vejledningen foregå indirekte gennem en anden lærer, som problemlæreren har tillid til, og som vil være i stand til at formidle idéer om en ændret praksis eller måske hele oplæg til undervisningsforløb, som vedkommende selv har prøvet og kan stå inde for. Den innovative IT-underviser Som nævnt i artiklen Hvordan kan man reflektere over sin rolle som pædagogisk IT-vejleder?" er den innovative IT-underviser mere interesseret i pædagogik end i teknik, og læreren er derfor åben for orientering om andre projekter og undervisningsmetoder med IT. Vejlederen kan udnytte dette potentiale ved at henvise læreren til artikler og rapporter, der kan give yderligere inspiration til lærerens undervisning. side 4 af 5\n5 Lærerens indblik i nødvendigheden af en mere systematisk og sammenhængende IT-undervisning i forhold til eleverne kan være et godt udgangspunkt for at få etableret aftaler om elevernes IT-uddannelse og på helt længere sigt for at få en egentlig IT-læreplan indarbejdet i skolens IT-handleplan. Her bør ansvaret for IT-undervisningen placeres hos de enkelte lærere og med fokus på integration af IT-stoffer på forskellige klassetrin og i passende faglige sammenhænge. Som vejleder skal man være opmærksom på, at en handleplan på dette område først bør sættes i værk, når en passende stor del af skolens lærere er nået så langt i deres IT-pædagogiske udviklingsspiral, at de dels kan se det meningsfulde i en sådan plan, dels er i stand at honorere de krav, planen stiller til den enkelte underviser. Afslutning Man kan med en vis ret påstå, at vejlederens traditionelle rolle er udspillet i forhold til den lærer, der nærmer sig det niveau med hensyn til IT-integration, der blev karakteriseret som innovativt. Til gengæld har vejlederen måske fået en ligeværdig sparringspartner og en kollega, der kan bidrage meget aktivt til skolens IT-udvikling. Vejlederen kan også bruge denne lærer som igangsætter og inspirator for andre lærere på skolen, som endnu ikke er nået så langt i deres udvikling som ITundervisere, og som ankerperson i de lærernetværk, som er en forudsætning før, at skolen kan komme videre i sin udvikling med IT. side 5 af 5